ועדת הכלכלה, כנסת 24, פרוטוקול מספר 172, 2022-02-07 09:15

מיכאל ביטון: בוקר טוב.

מיכאל ביטון: אנחנו מתחילים את ישיבת ועדת הכלכלה ואת השבוע הזה בוועדת הכלכלה.

מיכאל ביטון: דיון ראשון בהצעת תקנות משק הגז הטבעי (חובת מסירת מידע של מוכר ומשווק גז טבעי), התשפ"ב-2021.

מיכאל ביטון: תקציר הפרטים הקודמים הוא שהתקנות האלה הגיעו לכאן, נטענו טענות של חלק מהחברות כי הן כלל לא ידעו שיש את התקנות הללו ולא קיבלו מספיק זמן להתייחס אליהן.

מיכאל ביטון: את הדבר הזה ניסינו לשפר ולפתור באופן שדרשנו זמן משמעותי של פגישות עבודה בין משרד האנרגיה ורשות הגז לחברות, ואני יודע שהיו פגישות ואני יודע שלפגישות האלה היו תוצאות ושינויים שמובאים בפנינו.

מיכאל ביטון: אני גם יודע שמבחינת חלק מחברות הגז, הדבר הזה איננו מספק ויש להן טענות כבדות משקל לעצם ההליך הזה ואיך שהוא מתבצע, ואפילו ספק לגבי הסמכות המוקנית בחוק לרשות לדרוש את הדרישות הללו מתוקף התקנות הספציפיות.

מיכאל ביטון: באופן חריג, למרות שהיינו צריכים עכשיו לעבור להצבעה, אני אאפשר לחברות רבע שעה של הצגת ההסתייגויות שלהן לאור הסיכומים, אחר כך חמש דקות לרשות הגז להתייחסות לדברים שנשמעים והתייחסות של משרד המשפטים, לאחר מכן אנחנו נעבור להצבעות ובמקרים מסוימים לדיון מחדש ולאחר מכן להצבעות.

מיכאל ביטון: נציגי החברות, האיגוד רוצה לדבר או מישהו ספציפי?

דן הכהן: בוקר טוב.

דן הכהן: שמי דן הכהן, עורך דין, אני מטעם שותפות לויתן, אחת משותפויות הגז הגדולות, מאגר לויתן.

דן הכהן: לנו יש כמה טענות, מעבר למה שאדוני היושב ראש אמר.

דן הכהן: אנחנו באמת לא היינו שותפים לתהליך הזה והוא נחת עלינו די בהפתעה.

דן הכהן: אכן הייתה לנו פגישה עם הדרג המקצועי בה שאלנו שאלות והצגנו חלק מההסתייגויות, או את רובן, שנציג היום.

דן הכהן: לצערנו הרב תשובות לא קיבלנו ומעט מאוד שינויים נעשו לעומת הנוסח הקודם.

דן הכהן: בקצרה אני אומר מה מפריע לנו והייתי מחלק את זה אולי לשני חלקים.

דן הכהן: יש טענות משפטיות ויש טענות פרקטיות ובסוף גם הפרקטיות היא חשובה.

דן הכהן: הטענות המשפטיות הן קודם כל הנושא של הסמכות.

דן הכהן: רשות הגז זה שם רחב מאוד אבל היא לא מטפלת בכל ענף הגז הטבעי, היא אחראית על מה שאנחנו קוראים "מידסטרים".

דן הכהן: להביא את הגז בצנורות בתוך המדינה ללקוחות השונים.

דן הכהן: יש "אפסטרים" שזה הממונה על הנפט שהוא מטפל בהפקה בצד ההיצע ואחר כך יש את הלקוחות שכיום זאת בעיקר רשות החשמל שהיא בצד של הצרכנים העיקריים של הגז.

דן הכהן: רשות הגז מטפלת במקטע מאוד ספציפי והסמכויות שלה בהתאם, למתן רישיונות לצנרות ולמתקנים, קביעת אמות מידה למתקנים האלה ותעריפים ובדיקה של הבטיחות.

דן הכהן: התקנות האלה בכלל יוצאות לחלוטין מהמטרות האלה ואכן הגופים האלה אכן הגופים המפוקחים על ידי רשות הגז, יש להם חובה למסור נתונים.

דן הכהן: גופים אחרים, יש אפשרות בסעיף 68 - שכנראה מכוחו התקנות האלה הגיעו אלינו – לבקש גם מגופים נוספים, במקרה זה משווקים, כנראה בכך התכוונו לספקים, לתת מידע נוסף שדרוש לרשות.

דן הכהן: 20 שנים לא היו תקנות ולא נדרש מידע כזה והנה פתאום מצאנו את עצמנו עם תקנות שדורשות מידע בהיקף שהייתי אומר שקשה להבין אותו.

דן הכהן: אין את זה בשום תחום.

דן הכהן: כל מידע אפשרי יהיה שם ולדעתנו זו חריגה חמורה מהסמכות.

דן הכהן: לא לכך כיוון המחוקק.

דן הכהן: חשוב להבין שהמידע שנמסר, יש עליו סנקציה פלילית לא פחות ולא יותר.

דן הכהן: הדבר הזה מתחבר עם ההכבדה הרגולטורית.

דן הכהן: יש כאן היקף מידע בלתי רגיל, חלקו לא רלוונטי, כפי שאמרתי הוא עולה בהרבה על חובות הדיווח על הגופים שכן מפוקחים על ידי רשות הגז ואנחנו לא הבנו את התכלית.

דן הכהן: אחת השאלות שלנו היא למה אתם פתאום צריכים את כל המידע הזה שאגב, את רובו יש במשרד האנרגיה, ברשות הגז.

דן הכהן: תשובה לא קיבלנו ואפילו היכולת לפטור גופים ממסירת מידע היא מורכבת ורק מידע שנמצא בידי רשות וגם אז זה בשיקול דעת.

דן הכהן: זו הכבדה רגולטורית מטורפת.

דן הכהן: אני אתן דוגמה קטנה.

דן הכהן: תכף אתן דוגמה בפן הפרקטי.

דן הכהן: ספקי הגז נדרשים באופן רבעוני – כל רבעון – למסור לידי רשות הגז כל חוזר שהם חתמו, גדול כקטן, מהותי וטפל או תיקון.

דן הכהן: למעשה ארכיב של החברות המסחריות צריך לעבור עכשיו לרשות הגז ומה הם יעשו עם זה?

דן הכהן: מי יעיין בחומר הזה?

דן הכהן: אין לדעת.

דן הכהן: אני לא מכיר שום תחום במדינת ישראל שחברה מסחרית מתבקשת להעביר את כל החומר המסחרי שלה באופן שוטף לידי רשות רגולטורית שאין לה שום פונקציה ברורה חוץ מאשר לקדם את מטרות החוק.

דן הכהן: זה מה שכתוב בחוק.

דן הכהן: אני מחבר את זה ל-RIA וה-RIA היא דבר מאוד חשוב, לראות שבאמת הנטל הרגולטורי בדק.

דן הכהן: ה-RIA שנעשתה, נעשתה לפי תקנות מ-2019 שהן עסקו בנושא של תקנות שעת חירום, מידע הדרוש להיערכות לשעת חירום כאשר מאז התקנות האלה ומה שקיבלנו היום, אין לו שום קשר לשעת חירום – יש סעיף אחד על שעת חירום שאין לנו כל הסתייגות וכל התנגדות אליו לצורך שעת חירום והיערכות לשעת חירום ובוודאי שנמסור את כל החומר, אבל על כך נעשה ה-RIA.

דן הכהן: ב-RIA מצוין שמאחר וזה לשעת חירום ומאחר ודורשים מידע מצומצם, אין כאן הכבדה של נטל רגולטורי, אך אלה לא התקנות האלה כי ההכבדה כאן היא אדירה.

דן הכהן: זה שכפול של דברים אחרים.

דן הכהן: לעניין התקנות, הייתי מגדיר את ההערות שלנו, ושם חמש קטגוריות.

דן הכהן: קטגוריה ראשונה היא של מהותיות.

דן הכהן: כפי שאמרתי, אין כאן הבחני הבין עיקר וטפל.

דן הכהן: אם נחתם חוזה לספק למישהו כמות קטנה, צריך לשלוח עותק מהחוזה על כל נספחיו וכל תיקון עתידי שלו לרשות הגז.

דן הכהן: בעיניי זה דבר מטורף.

דן הכהן: כנ"ל דברים אחרים.

דן הכהן: עושים תיקון קטן לחוזה, נותנים אפילו הקלה ללקוח לשבוע, זה מחייב לשלוח עותקים לגופים ממשלתיים.

דן הכהן: למעשה זאת התערבות נוראית במסחר היום יומי בפעילות של החברות.

דן הכהן: דבר שני שחסר שם, רלוונטיות.

דן הכהן: למעשה החברות האלה עוסקות בעוד דברים.

דן הכהן: צריך פתאום למסור דוחות כספיים על כלל הפעילות שלהן ולמה זאת?

דן הכהן: למה לא רק הנתונים שנדרשים לרשות הגז?

דן הכהן: יש חברות שעוסקות בחוץ לארץ וגם על חוץ לארץ למעשה צריך לתת נתונים.

דן הכהן: הפן השלישי של ההכבדה הוא הנושא של העיתוי.

דן הכהן: ועדת המחירים שמפקחת על המחירים דורשת לקבל מידע מקיף פעם בשנה בעדכון חצי שנתי.

דן הכהן: כאן נדרש רבעוני.

דן הכהן: כל רבעון.

דן הכהן: גם זה תוך 45 ימים.

דן הכהן: אי אפשר לעמוד בזה.

דן הכהן: צריך להגדיל כוח אדם, צריך להכין ניירת וכל זאת כאשר חרב הפליליות מונחת על ראשנו.

דן הכהן: ככל שהמידע הזה יימצא שהוא חשוב, צריך לתת אותו פעם בשנה ואם לא פעם בשנה, פעם בחצי שנה, כפי שוועדת הפיקוח, שהיא הגוף הכי רלוונטי כאן, דורשת ולתת פרק זמן סביר כמו לכל אזרח, כמו שנותנים לדוחות מס הכנסה או לכל תחום, 90 ימים לדוח רבעוני או דוח חציוני ו-180 ימים לדוח שנתי.

דן הכהן: צריך לעשות את הדברים ביסודיות, ברצינות ובאחריות ולא בלחץ זמן בלתי סביר.

דן הכהן: הפן הרביעי הוא אולי הכי מטריד מכולם.

דן הכהן: למעשה הגוף הרגולטורי שמכין את התחזיות למשק מבקש עכשיו מהגופים המסחריים שהם אלה שיספקו לו תחזיות למשק.

דן הכהן: זה דבר שהוא לא בשליטתם בכלל.

דן הכהן: לא בידיעתם.

דן הכהן: זה לא מתקבל על הדעת שחברה מסחרית צריכה למסור תחזיות ו להיות אחראית לתחזיות.

דן הכהן: תבינו שהתחזיות האלה הן עד סוף החוזים שיש להן, ואלה יכולות להיות 15 שנים, 20 שנים.

דן הכהן: זה לא מתקבל על הדעת.

דן הכהן: אנחנו מבססים את התחזיות שלנו על התחזיות שמשרד האנרגיה מפרסם ולא להיפך.

דן הכהן: הדבר האחרון בקטגוריות האלה זה הנושא של בהירות.

דן הכהן: אם רוצים להטיל אחריות פלילית על דיווחים – שוב, על דיווחים ולא על מעשים – צריך להיות מאוד ברור מה צריך לדווח ואיך צריך לדווח.

דן הכהן: כמו שאמרתי קודם באותה דוגמה, אנחנו מוצאים שאנחנו צריכים לתת כל מסמך המשנה תנאי חוזה.

דן הכהן: בדוגמה שלי, אם נותנים מייל ללקוח שהוא יכול לשלם באיחור של חודש ולא דיווחנו על המסמך הזה – עבירה פלילית.

דן הכהן: זה חמור מאוד, זה לא הגיוני, לא ראוי ואנחנו מאוד מבקשים שהוועדה תבחן האם באמת הכבדת הנטל הרגולטורי הזה, האם ה המקום וזה הזמן לעשות שינויים כאלה שלא נעשו 20 שנים בדיווח.

דן הכהן: השאלה הכי חשובה היא מה התכלית ולכך עד היום לא קיבלנו כל תשובה.

דן הכהן: יש לנו כמובן הערות לסעיפים הספציפיים.

דן הכהן: מה שנתתי עכשיו, הייתי אומר שזה היה מקבץ של הנושאים העיקריים.

מיכאל ביטון: תאמרו גם את ההערות לסעיפים כי בסוף השלב הזה אנחנו מיד עוברים להצבעות כי את הדיון וההקראה כבר עשינו על הכול.

מיכאל ביטון: אם יש עוד הערות, זה הזמן.

אורי מקלב: יש לנו נוסח אחר?

אורי מקלב: יש לנו אפשרות לקבל חלק מההערות האלה ואז להצביע?

מיכאל ביטון: קיבלנו תיקונים לא גדולים לאחר פגישה שהייתה להם עם רשות הגז והם מופיעים בהצעה לסדר היום כולל דיון מחדש בשלושה סעיפים שנצביע עליהם אבל את ההקראה שלהם כבר עשינו.

אורי מקלב: ההערות של עורך הדין הן על ההערות הקודמות?

מיכאל ביטון: אחרי הפגישה שלהם.

מיכאל ביטון: מבחינתם השינויים שהוטמעו לא מספקים.

ולדימיר בליאק: כמה פגישות היו להם?

מיכאל ביטון: רגע.

מיכאל ביטון: יש להם הסתייגות מעצם ההליך ומעצם הסמכויות.

מיכאל ביטון: מבחינתם לרשות לא מוקנות סמכויות לקבל מידע כל כך מפורט בסוגיות של דוחות כספיים, מה גם שיש רשויות אחרות כמו ועדת המחירים ואחרים.

מיכאל ביטון: יש כאן טענה בתחום הזה.

מיכאל ביטון: יש טענה בהליך שכבר דנו בה, של פרסום להערות הציבור לפני שנה וחצי והנוסח שפורסם לדיונים הללו שונה במהותו ובהיקפו מהנוסח של לפני שנה וחצי.

מיכאל ביטון: שאלנו את משרד המשפטים, שאלנו את היועצים המשפטיים של המשרד וגם את היועץ המשפטי שלנו.

מיכאל ביטון: כדי שלא יהיו טענות שקולם לא נשמע בצורה רגועה ויסודית, דרשנו את הפגישות הללו ושמרנו לנו פתח לשינויים.

מיכאל ביטון: עשינו את כל העבודה השחורה אבל אמרנו שאם תגיעו להסכמות, נשנה סעיפים באזורי ההסכמה.

מיכאל ביטון: הרשות תציג למה היא הסכימה.

אורי מקלב: לגבי הטענה לנושא של מחויבות פלילית, אני יודע שאחריות פלילית צריכה להיות מאוד מאוד פרטנית.

מיכאל ביטון: כל הטענות נשמעו.

מיכאל ביטון: אתמול בלילה דיברתי גם עם שרת האנרגיה מבחינת ההליך הזה, האם הוא תקין.

מיכאל ביטון: היא מודעת להסתייגויות ומודעת לשאלות.

מיכאל ביטון: היועץ המשפטי של הוועדה היה אתי, שמע את הטענות ולא מצא לנכון לומר שיש כאן בעיה בהליך.

מיכאל ביטון: לכן אנחנו מתקדמים.

אורי מקלב: זה קצת פלא בעיניי כי אחריות למחויבות פלילית על אף שאתה לא יודע בדיוק לפי הדוגמה שניתנה כאן.

מיכאל ביטון: אנחנו נשמע אם תהיה כאן התגמשות או לא.

מיכאל ביטון: אנחנו בסוף הדרך ובסוף ההתדיינות.

דן הכהן: כבוד היושב ראש, אם אתה רוצה שנעבור על הפרקים העיקריים וההערות שלנו, זה ייקח בדיוק כמה דקות.

מיכאל ביטון: בסדר.

מיכאל ביטון: יש לכם עוד 5 דקות.

דן הכהן: יש כאן כמה סעיפים עיקריים.

דן הכהן: הסעיף הראשון, סעיף 2, עוסק בדוח רבעוני.

דן הכהן: כפי שאמרתי קודם לוועדת המחירים, שהיא זו שמפקחת על המחירים, אנחנו מגישים דוח חציוני בהיקף מעט שונה.

דן הכהן: כאן למעשה עשו דוח רבעוני, עשו הקלה למשווקים שאינם ספקים אבל מאתנו דורשים דוח רבעוני תוך 45 ימים מסוף הרבעון.

דן הכהן: מבחינתנו זה בלתי סביר, עצם העניין שיש דוח רבעוני.

ולדימיר בליאק: אם אתם מגישים היום דוח חצי שנתי והדוח שמבקשים היום הוא רבעוני ומעט שונה, למה יש צורך בתוספת כוח אדם?

דן הכהן: שאלה טובה מאוד.

דן הכהן: לוועדתך המחירים יש סמכות מאוד ברורה.

דן הכהן: היא בודקת תמחור, היא בודקת רווחיות.

דן הכהן: אלה דברים שהיא בודקת.

דן הכהן: אגב היא לפעמים משנה.

דן הכהן: יש אקסל והיא יכולה לשנות את היקף הדרישה.

דן הכהן: אנחנו עושים את זה פעם בחצי שנה.

דן הכהן: זה לאסוף חוזים.

דן הכהן: כשהתחלנו עם ועדת המחירים היה פיתוח אחד.

ולדימיר בליאק: אם הפורמט קיים והפורמט הנדרש היום הוא מעט שונה, גם אם הוא רבעוני, למה צריך תוספת כוח אדם?

דן הכהן: צריך לדעת שהפורמט הוא דומה ואת זה אנחנו לא יודעים.

דן הכהן: כאן יש סעיף, לא נכנסתי לזה, יש איזשהו פורמט דיגיטלי שיאפשר עיבוד נתונים כפי שפורסם באתר המשרד.

דן הכהן: אנחנו לא יודעים מה זה.

דן הכהן: ועדת המחירים יכולה גם לשנות.

דן הכהן: מתווה הגז למעשה הסתיים במהותו בחודש שעבר.

דן הכהן: בתקופת מתווה הגז היו דרישות מאוד מקיפות מהספקיות למכור נכסים, לעשות תחרות בענף וכתוצאה מכך הגיע פיתוח לויתן.

דן הכהן: והנה, נגמר מתווה הגז.

מיכאל ביטון: אני מצטער לעצור את הדיון הזה אבל אני מבקש הערות רק על עוד סעיפים.

מיכאל ביטון: את הדיון העקרוני כבר קיימנו גם מול חברי הכנסת.

מיכאל ביטון: עשינו את זה.

מיכאל ביטון: מי שלא היה, לא היה.

אורי מקלב: רק שאלה.

מיכאל ביטון: אנחנו בהצבעות.

מיכאל ביטון: אני לא מקיים עכשיו דיון עקרוני.

אורי מקלב: להבין את זה.

אורי מקלב: זה נושא די מרכזי, הדיווח הרבעוני.

מיכאל ביטון: רשות הגז תאמר היכן היא התגמשה בהיבט הזה והיכן לא.

אורי מקלב: אני שואל האם זה רק בנושא כוח אדם או גם בנושא הפלילי.

מיכאל ביטון: אני לא מתעסק בבעיותיהם בסוגיית כוח אדם ובסוגיית הפליליות.

מיכאל ביטון: שאלנו את השאלות ודנו בזה.

מיכאל ביטון: השרה, משרד המשפטים והרשות מכירים בעניין הזה.

אורי מקלב: אני השתתפתי בדיון.

מיכאל ביטון: אם הם יגמישו עמדות עכשיו – בבקשה, אבל כל הטענות נשמעו ואני לא רוצה לחזור רוורס.

אורי מקלב: גם בנושא הזה?

מיכאל ביטון: גם על הפליליות, חומרתה והיקפה והטענה שזה לא סביר מבחינתם.

אורי מקלב: האם הרבעוני והחצי שנתי נותן נפקות גם בנושא הפלילי?

מיכאל ביטון: יש אחריות פלילית על עצם אי עמידה בדיווחים מכל סוג.

אורי מקלב: יש שוני אם זה חצי שני או רבעוני?

מיכאל ביטון: לא.

מיכאל ביטון: אין שוני.

מיכאל ביטון: אתה צריך לעמוד בכל הדיווחים.

אורי מקלב: הוא כן אמר את זה ואני לא הבנתי.

אורי מקלב: מה ההבדל מבחינה פלילית?

מיכאל ביטון: אין הבדל מבחינה פלילית.

מיכאל ביטון: הוא אומר שהכוללניות של האחריות הלילית היא מקיפה והיא לא מוגדרת עד הסוף.

מיכאל ביטון: גם את הטענה הזאת שמענו.

מיכאל ביטון: ניתן לרשות להתייחס.

דן הכהן: יש כמובן הבדל גדול בין זה שאתה צריך להגיש דוח בתכיפות גבוהה או פעם בשנה כאשר אז אתה יכול לעשות אותו בשקט וברוגע עם נתונים מהלקוחות וכולי.

מיכאל ביטון: אפשר להתייחס לסעיפים<

דן הכהן: כן.

דן הכהן: אני מתייחס.

דן הכהן: זה ההערה הראשונה.

דן הכהן: הערה נוספת לאותו סעיף 2 שכל מה שנוגע לביקוש נמצא בידי רשות הגז.

דן הכהן: אלה נתיבי גז לישראל, נתגז, היא נותנת לנו גם את המידע - או לא לנו אלא למדינה – בדיוק כמה כל לקוח לקח.

דן הכהן: זה לא אנחנו.

דן הכהן: הסעיף הכי הטריד אותי, וזה אמרתי קודם, החובה האוטומטית למסור העתק מכל הסכם.

דן הכהן: אין לנו התנגדות שאם רשות הגז זקוקה לאיזשהו הסכם, כמובן נמציא לה אבל לא יכול להיות שיש חובה אוטומטית לתת כל הסכם באופן שוטף לרשות ממשלתית.

דן הכהן: כל חוזה כזה הוא בערך 100 עמודים וברור שהם לא הולכים לעיין בהם.

דן הכהן: בעבר היו מעט הסכמים שעכשיו עם הפתיחה של השוק יהיו מאות הסכמים.

דן הכהן: זו הכבדה בלתי סבירה ועל אחת כמה וכמה אין שום הבחנה בין טפל ועיקר.

דן הכהן: אם זה חייב להיות אוטומטי, יכול להיות מאיזושהי סיבה שאני לא יודע מהי, שיגידו הסכמים מעל 10 אחוזים.

דן הכהן: הסכמים מהותיים ולא הסכמים שוליים.

דן הכהן: זה לא מתקבל על הדעת.

דן הכהן: האיש שאצלנו במכונת הצילום יהפוך לאיש הכי חשוב במערכת, לוודא שאין כאן עבירה פלילית.

יורם בונן: גם כל שינוי.

דן הכהן: גם כל שינוי.

דן הכהן: אלה הדברים שהכי מפריעים לנו לגבי הדיווח הרבעוני.

דן הכהן: אולי מישהו אחר רוצה להוסיף משהו.

יורם בונן: הנושא הזה של דרישה לכל מסמך שמשנה את ההסכם, מעבר לדרישה להסכם עצמו ומעבר לדרישה לתיקון פורמלי של ההסכם, כל מסמך שמשנה את ההסכם שאלה יכולים להיות אפילו אי-מיילים אקראיים, זה מעבר לרף הסבירות.

מיכאל ביטון: רשות הגז בבקשה.

מיכאל ביטון: רבע השעה שניתנה הייתה לפנים משורת הדין.

דן הכהן: אולי אני אוסיף מילה לגבי כוח האדם.

מיכאל ביטון: בבקשה.

דן הכהן: עד היום, מאחר והמכירה הייתה בצורה מרוכזת, היה מגיש את זה גוף אחד, המפעיל, עבור כולם.

דן הכהן: כיום יש 10 חברות שעוסקות בהפקת גז.

דן הכהן: למעשה כל דיווח כזה, לכאורה, מכפיל אותו גם ב-10.

דן הכהן: צריך להגדיל את פרויקט הענן הממשלתי בגלל זה.

מיכאל ביטון: תודה.

מיכאל ביטון: רשות הגז, תתייחסו גם למה שנאמר כאן ולמה שעשיתם בדיונים הפנימיים איתם, למסקנות שלכם, ואם יש כאן עוד שינויים שתטמיעו היום.

מיכאל ביטון: אני מבקש לא לדבר.

מיכאל ביטון: אני רוצה שכולם יקשיבו עכשיו לגראזי.

אורי מקלב: עורך הדין התייחס ולא כל כך הבנו את התשובה שלו.

אורי מקלב: שאלתי את חבר הכנסת בליאק אם הוא הבין והוא אמר שגם הוא לא הבין.

מיכאל ביטון: אבל קיימנו כאן דיון בנושא הזה.

מיכאל ביטון: מצטער, מקלב, אני לא יכול לחזור.

מיכאל ביטון: אני לא אחזור על הדיון הקודם.

מיכאל ביטון: קיימנו דיון עמוק על הדבר הזה ולא יכולים לחזור עליו עכשיו.

משה גראזי: אדוני היושב ראש, חברי הכנסת.

משה גראזי: שאל חבר הכנסת בליאק איזה איזו פרוצדורה עשינו והמפגשים שהיו לנו גם עם חברות הגז וגם עם המשווקים.

משה גראזי: מיד אחרי ישיבת הוועדה ביום שלישי, קיימנו שתי פגישות, כאשר האחת הייתה ביום רביעי אחר הצוהריים ובערב - לחברים היה חשוב להיפגש פיזית ונפגשנו פיזית – ועם חברות השיווק והמשווקים ביום חמישי בבוקר לעוד שעתיים נוספות.

משה גראזי: שאלנו שוב ושוב האם יש שאלות או טענות כדי לראות שמיצינו את הכול.

משה גראזי: קיבלנו שלושה מכתבים – שותפות לויתן, שותפות תמר ומאיגוד הגז.

משה גראזי: שמענו את העמדות, ראינו אותן ואנחנו גם נתייחס.

משה גראזי: אני רוצה להעיר שלכאורה יש כאן איזשהו ניסיון להציג את רשות הגז כאיזה גוף טכני.

מיכאל ביטון: אני מגביל גם אותך בזמן.

מיכאל ביטון: 5 דקות בבקשה.

משה גראזי: אנחנו נעבור להתייחסויות.

משה גראזי: רון יתייחס לעיקרי הטענות.

רון אייפר: בוקר טוב.

רון אייפר: אני אענה ממש בצורה טלגרפית על חלק מהתלונות שנאמרו כאן.

רון אייפר: טענה ראשונה היא טענה שנוגעת סמכות.

רון אייפר: סעיף 56 לחוק משק הגז הטבעי אומר שרשות הגז אחראית לקידום המטרות של החוק.

רון אייפר: מטרות החוק נמצאות בסעיף 1 והן כוללות דברים – אני ממש מקריא – כמו תחרות, הקצאה יעילה, איכות, אמינות, זמינות, שמירה על בטיחות.

רון אייפר: כל הדברים הללו, אנחנו לא יכולים לעשות בלי הנתונים האלה.

רון אייפר: הסברתי את זה בפעם הקודמת ואם חברי הכנסת ידרשו, אני אסביר שוב.

רון אייפר: טוענים כאן נגדנו שאנחנו ממציאים כאן עומס רגולטורי חדש וממציאים את הגלגל מחדש אבל לא כך הדבר.

רון אייפר: אני רוצה לומר שכל הדברים האלה, כולל ההסכמים שמדברים עליהם כאן וכולל הבן אדם שכביכול צריך לשכפל מסמכים, זה קורה כבר היום.

רון אייפר: עד דצמבר, אז הסתיימה תקופת המעבר – לא כל מתווה הגז אלא רק תקופת המעבר וזה חשוב – קיבלנו את הנתונים האלה על בסיס חודשי.

רון אייפר: את ההסכמים הללו קיבלנו על בסיס חודשי.

רון אייפר: איציק שנמצא כאן הוא אחראי מטעמנו ברשות הגז.

אורי מקלב: גם אז זה היה פלילי?

רון אייפר: לא.

רון אייפר: אבל זה נעשה על בסיס חודשי.

רון אייפר: אני מתייחס רגע לטענה של העומס.

רון אייפר: לא מדובר במאות הסכמים אלא מדובר במספר הסכמים בודד שאנחנו מקבלים בכל דיווח.

אורי מקלב: יש הבדל בין החומר שמדווחים לרשויות האחרות לבין החומר הזה?

רון אייפר: כן.

רון אייפר: יש הבדל משמעותי בין החומרים שאנחנו מקבלים לרשויות אחרות.

רון אייפר: הרזולוציה שמגיעה אלינו היא רזולוציה גבוהה יותר ונדרשת.

רון אייפר: למשל נתג"ז לא יודעת מחירים.

רון אייפר: נתג"ז היא חברת ההולכה, היא אובייקטיבית, היא לא יודעת מחירים וטוב שכך.

רון אייפר: היא גם לא יודעת כל צרכן, באיזה מחירים הוא קיבל את הגז ועל בסיס איזה חוזה.

רון אייפר: גם רשויות אחרות במשרד האנרגיה לא מקבלות את זה ברמת פירוט שאנחנו נדרשים אליה.

רון אייפר: אנחנו עושים שימשו בנתונים האלה ודרכם אנחנו לומדים את המשק וכך נמשיך לעשות.

רון אייפר: השותפויות הכירו בזה שזאת רשות הגז כי הרי במתווה הגז שהיה מתווה שהוסכם על הצדדים, ניתן תפקיד פורמלי לרשות הגז לפרסם את המחירים על בסיס רבעוני.

רון אייפר: אי אפשר לטעון שרשות הגז מתעסקת רק בברזלים ונותנת רישיונות.

רון אייפר: בליבת העיסוק שלה יש גם סוגיות שקשורות לנושאים הללו.

רון אייפר: אני רוצה להתייחס לטענה שהיא טענה מהותית ואנחנו גם אמרנו אותה, לסוגיה בין רבעוני לחציוני.

רון אייפר: דיברנו על זה בפעם הקודמת.

רון אייפר: הבשורה הראשונה שיש לנו, כמו שהיושב ראש ביקש מאתנו לשבת עם יד על הלב ולהקשיב, אנחנו הקשבנו וערכנו שינויים שלדע

רון אייפר: תנו הם שינויים דרמטיים ואני מודה ליושב ראש על הרעיון הזה.

רון אייפר: אנחנו באנו בנפש חפצה ושינינו דברים ולמדנו מהשותפות.

רון אייפר: בעינינו השינויים האלה הם דרמטיים.

רון אייפר: אני אומר את זה כי גם בסוגיות של הדיווחים הרבעוניים עשינו הקלות, גם הורדנו נתונים או בקשות שהשותפויות אמרו שאין להן או שמטילות עליהן עומס רגולטורי ולמרות שהיינו רוצים לקבל את זה, התפשרנו ואמרנו שנקבל נתונים פחות טובים והסרנו חלק מהנתונים.

רון אייפר: גם למשווקי הגז הטבעי לקחנו את רוב הדיווח הרבעוני שלהם והפכנו לדיווח חציוני.

רון אייפר: למה במשווקים הפכנו לחציוני ובשותפויות השארנו את זה רבעוני?

רון אייפר: המשווקים מתעסקים בלקוחות מאוד קטנים, הלקוחות של המשווקים הם פחות משלושה אחוזים במשק ואם לא נקבל את הנתונים האלה, שהיינו צריכים לקבל אותם ברמה הרבעונית, נדע לחיות עם זה.

רון אייפר: נתונים שאנחנו מקבלים מהשותפויות, הם נתונים אקוטיים שאם לא נקבל אותם ברמה הרבעונית, נהיה בעלטה בנוגע לקבלת החלטות.

רון אייפר: אני אסביר בנוגע לעלטה.

רון אייפר: משק הגז הטבעי הוא משק דינמי.

רון אייפר: הסכמים נחתמים בצורה חודשית ויש לזה השפעה דרמטית.

רון אייפר: ככל שלא נדע את הנתונים האלה, אנחנו נעשה את העבודה שלנו פחות טובה.

רון אייפר: יכול להיות למשל מקרה שבקיץ יש מחסור בגז טבעי.

רון אייפר: אם לא נדע מה אומרים החוזים ומה המחירים, לא נוכל לתכנן את המדיניות שלנו טוב יותר.

רון אייפר: דוגמאות נוספות לרבעונים יש לנו למכביר ואני ארחיב ככל שהוועדה תרצה.

אורי מקלב: אדוני היושב ראש, כל ארבעה חודשים זה לא יכול להיות?

אורי מקלב: שלוש פעמים בשנה.

מיכאל ביטון: הצענו גם את זה.

מיכאל ביטון: לא.

מיכאל ביטון: שלחנו אותם לבדוק.

מיכאל ביטון: הם התגמשו בחלק מהמקרים אבל לא בכולם.

רון אייפר: אנחנו עברנו, אחרי ההערות של השותפויות ושל המשווקים, ואנחנו לא רואים שיש כאן סוגיה של רלוונטיות.

רון אייפר: מה שלא רלוונטי, אנחנו הורדנו.

רון אייפר: אני יכול להסביר לחברי הוועדה כל סעיף וסעיף, למה הוא רלוונטי.

רון אייפר: נוסף על כך עלתה טענה שאנחנו דורשים מידע שלא נמצא בידי או ברשות המדווחים.

רון אייפר: גם זאת טענה שאיננה נכונה.

רון אייפר: אנחנו יכולים להסביר מפורשות.

מיכאל ביטון: זה המושג של תחזיות.

רון אייפר: בוא נדבר על תחזיות.

רון אייפר: קודם כל, התחזיות מבוססות על בסיס ההסכמים ועל בסיס ההתחייבויות שיש בהסכמים, מה שנקרא Take or pay ועל בסיס זה בונות החברות את התחזיות שלהן.

רון אייפר: קודם כל, הן כבר היום מעבירות תחזיות כמו שאמרתי.

רון אייפר: הן מעבירות את זה לפי פיקוח על המחירים, מעבירות תחזיות שנתיות ורב-שנתיות.

רון אייפר: הטענה הזאת בעיניי מוזרה.

רון אייפר: פתחתי את הדוח הכספי לשנת 2021 של אחת מהחברות ומופיעות בדוח הכספי שמפורסם באתר הבורסה תחזיות.

רון אייפר: אני לא מבין את הטענה שאין בידן את הנתונים האלה.

מיכאל ביטון: לגבי הבהירות והאחריות הפלילית - אמירה כללית לפיה כל דוח שלא יגיע, יש אחריות פלילית – מה נדרש.

רון אייפר: אנחנו הבהרנו יותר טוב את הסעיפים לאחר ההערות של השותפויות ושל המשווקים.

קריאה: כמו שרון אמר, אנחנו הבהרנו את הסעיפים של ההשלמות ואת סעיפי הדיווחים ואנחנו חושבים שזה בהיר ומדויק.

אורי מקלב: היה מסמך שאומר היקפים, גודל של חוזה שצריך או מייל שמתכתב עם לקוח.

רון אייפר: הפרקטיקה היא הדבר הכי טוב.

רון אייפר: אנחנו באים לכאן כבר בעלי ניסיון.

רון אייפר: לאיציק יש מערכת יחסים אינטימית עם השותפויות.

רון אייפר: הוא מדבר איתן על בסיס חודשי ואפילו פחות מכך.

רון אייפר: לא מדובר כאן במסה שהעניין הממשלתי לא יכול להתמודד איתה.

מיכאל ביטון: זאת לא תשובה.

מיכאל ביטון: כשאדם אחראי לעבירה פלילית, הוא צריך לדעת איך להימנע ממנה.

מיכאל ביטון: מה שדורשים ממנו צריך להיות חד משמעי ולא מבוסס יחסים אינטימיים.

מיכאל ביטון: מה ייחשב כעבירה פלילית, מה הפעולה שהוא יחרוג ממנה והיא תיחשב כעבירה פלילית.

מיכאל ביטון: כרגע הנוסח הוא שהם צריכים להעביר כל חוזה, כל הסכם, כל נייר שמשפיע.

רון אייפר: לזה התייחסתי כשאמרתי יחסים אינטימיים.

רון אייפר: לא מדובר כאן במאות הסכמים.

רון אייפר: הנוסח עכשיו הוא נוסח שמדבר על מספר הסכמים והוא לא מדבר על מאות.

קריאה: למה לא?

קריאה: אם הוא מוגבל, תכתבו את זה.

רון אייפר: אנחנו מקבלים את זה על בסיס חודשי.

רון אייפר: לא מדובר כאן על מאות הסכמים.

מיכאל ביטון: כל זה היה.

מיכאל ביטון: היו לכם שעות לומר למה לא, לתת תשובות ולשאול שאלות.

מיכאל ביטון: לא נחזור על הפינג פונג הזה.

מיכאל ביטון: אנחנו עוברים לבקשה לדיון מחדש, בקשה שלי, כדי להשאיר לכם את האופציה לתקן את מה שצריך.

מיכאל ביטון: אתם ביקשתם לתקן בתקנה 1, בתקנה 4 ובתקנה 9.

מיכאל ביטון: על כל תקנה נצביע על הבקשה לדיון מחדש ואחר כך נצביע על הנוסח.

רויטל סויד: בבקשה אדוני היושב ראש, הייתה איזושהי אי הבנה, חשבו שאתה רוצה שנעבור סעיף סעיף והתייחסו רק לסעיף 2.

רויטל סויד: אני אבקש שעורך דין יורם בונן יוכל להמשיך.

מיכאל ביטון: אם הסעיף הזה לא פתוח לדיון היום, זה לא יעזור.

רויטל סויד: הוא יעשה את זה בקצרה, בטלגרפטית.

מיכאל ביטון: אם אנחנו לא מצביעים עליו והוא הוצבע, אנחנו לא נדון בו .

מיכאל ביטון: אם הוא לא הוצבע, כשנגיע אליו, הוא יוכל להעיר עליו.

מיכאל ביטון: אם זה הוצבע, אין לנו מה להתייחס.

רויטל סויד: הוא יעיר על הסעיפים שלא הוצבעו.

מיכאל ביטון: מה שהוצבע – הוצבע.

מיכאל ביטון: מה שעובר שינוי, תהיה לכם אפשרות להעיר.

רויטל סויד: אני רק רוצה לומר לך אדוני היושב ראש שעורכת הדין דניאל רימון ב-זום והיא מבקשת את רשות הדיבור.

מיכאל ביטון: לא, אני לא נותן.

מיכאל ביטון: סליחה.

מיכאל ביטון: אני חרגתי כאן מכל הכללים.

מיכאל ביטון: היום זה יום הצבעות, לא דיוניים, לא השמעות, לא טיעונים.

מיכאל ביטון: נתתי לכם מעל 20 דקות לומר את הדברים, שמעתי אתכם באופן אישי אתמול במשך שעה, קיבלתם 4 שעות להשמיע למי שצריך להשמיע.

מיכאל ביטון: להגיד אתה דברים שוב, אני לא רואה רבותה, אני לא רואה הישג נדרש.

מיכאל ביטון: אם אתם רוצים לומר משהו לפרוטוקול, אני אנסה בסוף לתת לכם לומר את זה, אבל אני לא חושב שמישהו לא הקשיב לכם.

רויטל סויד: אתה רואה שאנחנו באמת חילקנו את הדברים ואני מאוד מודה ליושב ראש על ההתייחסות, גם אתמול וגם בדיון הקודם.

רויטל סויד: בהחלט אני מצטרפת למה שאמרת.

מיכאל ביטון: אם יש לגברת ב-זום הערה על משהו שמצביעים עכשיו או מתקנים, אני אתן.

מיכאל ביטון: משהו שהוצבע ונגמר, לא.

אורי מקלב: כשרויטל הייתה כאן בוועדות, היינו עומדים דום.

מיכאל ביטון: רויטל היא מיוחדת והיא חברה טובה.

מיכאל ביטון: היא יודעת שיש לה מעמד בכנסת אבל אנחנו עכשיו דנים לגופו של עניין.

רויטל סויד: אני מבקשת שעורך דין בונן יאמר את דברו וגם עורכת הדין רימון.

רויטל סויד: אני רוצה לומר משהו שהוא כללי.

רויטל סויד: יש כאן תקנות - ואנחנו ישבנו כאן לא מעט פעמים - שהולכות להטיל אחריות פלילית על אנשים.

רויטל סויד: התקנות שפורסמו ב-2019 – ולא ניכנס לשאלה אם היה שימוע ציבורי או לא, נדלג מעל זה – התייחסו אך ורק לשעת חירום.

רויטל סויד: עכשיו התקנות של 2022 מוסיפות.

רויטל סויד: ה-RIA וההכבדה הרגולטורית, חברי הכנסת צריכים לדעת את זה.

ולדימיר בליאק: אנחנו יודעים את זה.

מיכאל ביטון: סליחה, אני מצטער לקטוע אותך.

מיכאל ביטון: הדבר הזה נאמר כאן על ידך, הוא נאמר אתמול, הוא נכתב, הוא נשלח.

ולדימיר בליאק: דיברנו על זה.

ולדימיר בליאק: דנו זה.

ולדימיר בליאק: שמענו אתכם.

מיכאל ביטון: כמה נשמע את אותו הדבר?

מיכאל ביטון: אנחנו לא רוצים עכשיו לחזור על פינג פונג של טיעונים.

מיכאל ביטון: אמרתם את כל זה וכתבתם.

יורם בונן: אדוני, באמת לא הצלחתי להבין האם הרשות מתנגדת לנושא של דיווח מרוכז.

יורם בונן: זה חשוב לנו.

מיכאל ביטון: אתם מתנגדים לדיווח מרוכז?

מיכאל ביטון: מה אתם אומרים על דיווח מרוכז?

מיכאל ביטון: אתם רוצים לחשוב על זה עד סוף הדיון?

רון אייפר: לא.

רון אייפר: אין צורך לחשוב.

רון אייפר: הקשבנו למה שאמרו עורכי הדין, כבר בדיון הקודם, וככל שהמכירה נעשית במשותף, אין לנו בעיה שהדיווח יהיה במרוכז.

מיכאל ביטון: הבנתם את התשובה.

אורי מקלב: אתה נותן לי 30 שניות לנמק מה אני הולך ל הצביע?

מיכאל ביטון: יש הרבה הצבעות.

אורי מקלב: זה נימוק אחד לכולן.

מיכאל ביטון: רק בשביל הכיף לראות אותך אומר הכול ב-30 שניות.

אורי מקלב: אני מאוד מעריך את העבודה שאתה עשית, ראינו גם בדיונים הקודמים, ואולי אתה עכשיו קצר זמן אבל זה בגלל שכבר השקעת בזה ומיצית.

אורי מקלב: בכל אופן אני חושב שיש דברים שאי אפשר להתעלם מכך שהתהליך לא היה תקין.

אורי מקלב: אנחנו חושבים שרשות הגז עושה עבודה טובה ואני גם מאמין שהמטרה שלכם להגנת הצרכן היא דבר מאוד חשוב ואתם צריכים את כל הכלים לכך.

אורי מקלב: אבל הדרך לא הייתה תקינה.

אורי מקלב: לא שמעתם אותם ורק אחרי שהיושב ראש התערב ואחרי הדיון בוועדה נפגשתם איתם.

אורי מקלב: אני חושב שהדרך לא נכונה ולכן אני כאופוזיציה יכול להרשות לעצמי לא להתנגד אלא להימנע.

אורי מקלב: אני חושב שבסופו של דבר יש מטרה טובה אבל רק כדי להציף את הנושא הזה של הדרך.

אורי מקלב: חברות צריכות לקבל את היחס שלהן ואת הביטחון שלהן, לא שמענו מכם בתהליך הזה.

מיכאל ביטון: חבר הכנסת מקלב, הטענה הזאת לא הניחה את דעתי מראשית הדיון הזה ולכן גם לא מיהרתי לסגור אותו, להצביע עליו ולרוץ קדימה.

מיכאל ביטון: רציתי גם לבדוק אותו מכל הכיוונים.

מיכאל ביטון: שמעתי את עמדת משרד המשפטים, את עמדת היועץ המשפטי שלהם, את עמדת היועץ המשפטי שלנו ורציתי לדעת ששרת האנרגיה יודעת מה הטיעונים ולכן דיברתי איתה אתמול בלילה.

מיכאל ביטון: הצגתי לה את הטיעונים, את ההסתייגויות, את ההליך ואת כל מה שאמרת עכשיו ועל דעת כל החבורה הזאת, הם שלמים עם ההליך הזה.

מיכאל ביטון: לכן אני רוצה לסיים אותו.

אורי מקלב: מי שיקרא את הפרוטוקולים וישאל את ששאלה שנשאלה.

אורי מקלב: ה-RIA הייתה ב-2019, על תקנות חירום, ומה התשובה.

אורי מקלב: יכול להיות שבדיונים זה היה אבל מי שיקרא את הפרוטוקולים, לא יקבל את התשובה.

אורי מקלב: הרי ב-RIA זה היה על 2019, שעת חירום ולמה עכשיו יש רגולציה חדשה.

מיכאל ביטון: אני שאלתי את זה.

אורי מקלב: חשוב שזה יהיה בפרוטוקול.

מיכאל ביטון: את כל זה שאלתי.

מיכאל ביטון: כל מה שאמרת עכשיו, נאמר.

מיכאל ביטון: שרת האנרגיה אומרת שהתקנות האלה דחופות, יש כאן גם סוג של ואקום, מתווה הגז נגמר והיא צריכה את התקנות כי זה כלי העבודה שלה וזה דחוף לה.

מיכאל ביטון: בסוף אני אתייחס גם להיבט הזה.

מיכאל ביטון: מי בעד בקשה לדיון מחדש בתקנה 1?

אורי מקלב: בחלק הזה אני בעד.

מיכאל ביטון: הצבעה

מיכאל ביטון: תקריאו את מה שהוסכם לגבי תקנה 1 ונצביע עליה.

מיכאל ביטון: יש לכם הערה על תקנה 1?

מיכאל ביטון: ההערות כבר נאמרו.

נטעלי כהן: הלשכה המשפטית, משרד האנרגיה.

נטעלי כהן: בתקנות האלה – "דיווח חצי שנתי" – דיווח לפי תקנה 2א.

נטעלי כהן: "דיווח רבעוני" – דיווח בהתאם להוראות תקנה 2.

נטעלי כהן: "דיווח שנתי" – דיווח בהתאם להוראות תקנה 3.

נטעלי כהן: "מוכר" – מי שעוסק במכר של גז טבעי.

נטעלי כהן: "משווק" – מי שעוסק בשיווק של גז טבעי.

נטעלי כהן: "צרכן" – מיט שרוכש גז לצריכה עצמית.

נטעלי כהן: "צרכן ביתי" – צרכן הרוכש גז טבעי לשימוש ביתי או צרכן שלחץ הגז הטבעי המסופק במקטע המחבר אותו לרשת החלוקה אינו עולה על 75 מיליבר ושהספיקה המרבית בו אינה עולה על 16 מטרים מעוקבים של גז טבעי לשעה.

נטעלי כהן: "רבעון" – תקופה של שלושה חודשים המסתיימת ביום האחרון של החודש השלישי (הרבעון הראשון), השישי (הרבעון השני), התשיעי (הרבעון השלישי) והשנים עשר (הרבעון הרביעי) של השנה.

נטעלי כהן: "שעת חירום במשק הגז הטעי" – שעת חירום במשק הגז הטבעי כמשמעותה בסעיף 91 לחוק.

מיכאל ביטון: נצביע על אישור תקנה 1.

קריאה: אולי לשותפויות יש הערות.

מיכאל ביטון: הן קיבלו אפשרות להעיר.

מיכאל ביטון: 4 שעות.

רויטל סויד: רק לחדד.

רויטל סויד: אלה היו שעתיים ולא 4 שעות.

רויטל סויד: שעה חצי.

מיכאל ביטון: מי בעד אישור תקנה 1?

מיכאל ביטון: מי נגד?

מיכאל ביטון: מי נמנע?

מיכאל ביטון: אושר

מיכאל ביטון: תקנה 1 אושרה.

מיכאל ביטון: חבר הכנסת מקלב נמנע.

מיכאל ביטון: אנחנו מצביעים על בקשה לדיון מחדש בתקנה מספר 4.

מיכאל ביטון: מי בעד?

מיכאל ביטון: מי נגד?

מיכאל ביטון: מי נמנע.

מיכאל ביטון: אושר

מיכאל ביטון: אושר פה אחד.

קריאה: על תקנה 3 עוד לא דיברנו.

מיכאל ביטון: על תקנה 3 אנחנו לא מדברים.

מיכאל ביטון: הייתה לנו רשימה של סעיפים שלא הצבענו עליהם.

קריאה: 2 ו-3 לא הוצבעו.

מיכאל ביטון: לא הוצבעו, אבל הוקראו בפעם הקודמת.

מיכאל ביטון: יש שינויים?

מיכאל ביטון: יש שינויים.

מיכאל ביטון: אתם רוצים להעיר על תקנה 2?

אורי מקלב: עדיין לא הקריאו את השינויים.

מיכאל ביטון: את השינויים לא הקראנו.

מיכאל ביטון: הקראנו את תקנה 2 בדיון הקודם.

אורי מקלב: אתה צריך להקריא את השינויים.

מיכאל ביטון: יקריאו כשנצביע.

מיכאל ביטון: נשמע קודם את ההערות ואולי הנוסח ישתנה, אם יתקבל כאן משהו.

יורם בונן: נלך ישר לשורה התחתונה.

יורם בונן: נוכח הנושא הזה של הפליליות והצורך שזה יהיה מסוים וקונקרטי, אנחנו מבקשים להוריד את המילים "כל מסמך שמשנה את תנאי ההסכם".

יורם בונן: יש את ההסכם, יש תיקונים, את כל הנושא הזה של אי-מיילים ותכתובות שפתאום שכחו אותו - - -

מיכאל ביטון: איזה סעיף אתה?

יורם בונן: סעיף 2(ב).

יורם בונן: לפחות את הדרישה הזאת להוריד.

יורם בונן: "כל מסמך המשנה את תנאי ההסכם".

מיכאל ביטון: תן להם להיוועץ ונראה מה עלה בחכתם.

מיכאל ביטון: רון, אם יש הסכם או תיקון הסכם, זה די מכסה לך את המידע שאתה צריך, לא.

רויטל סויד: אנחנו רוצים להוריד את "או כל מסמך המשנה את תנאי ההסכם".

רון אייפר: אני אתן דוגמה לחברי הוועדה במה מדובר.

רון אייפר: אם בהסכם מסוים יש מנגנון הצמדה שאפשר לשנות את מנגנון ההצמדה.

רון אייפר: זה דרמטי.

מיכאל ביטון: זה מופיע בהסכם.

רון אייפר: נכון אבל אם יש מסמך המשנה את תנאי ההסכם.

רון אייפר: אם עכשיו החליטו לשנות את מנגנון ההצמדה.

יורם בונן: אז זה תיקון להסכם.

מיכאל ביטון: אז כתוב תיקון להסכם.

רון אייפר: לא.

רון אייפר: זה מסמך שמשנה את תנאי ההסכם.

רון אייפר: ההסכם כבר קיים ואומר שאפשר מנגנון הצמדה A או B ועכשיו משנים מ-A ל-B.

מיכאל ביטון: אולי תאמר "ובכלל זה תיקון ההסכם ותנאיו".

מיכאל ביטון: אם מישהו שינה את ההסכם או את התנאים שלו.

משה גראזי: צריך להבין דבר אחד.

משה גראזי: הם בעצמם אומרים שהם לא רוצים להעביר כל מסמך.

משה גראזי: ברגע שתישאר רק עם תנאים, הם לא יעבירו את הדברים שאנחנו צריכים.

משה גראזי: הם אומרים שהם לא רוצים להעביר כל דבר שמשנה.

מיכאל ביטון: לא.

מיכאל ביטון: הם אומרים שלהגיד כל מסמך, זה יכול להיות אין סופי.

משה גראזי: כל מסמך שמשנה תנאי הסכם.

מיכאל ביטון: אם הייתה הצעת נוסחאות או טיוטות הסכם, זה גם כל מסמך?

צחי בר ציון: לא.

צחי בר ציון: כל מסמך המשנה תנאי הסכם.

צחי בר ציון: אני חושב שהנוסח הוא מדויק וחשוב להתמקד בו.

צחי בר ציון: זה כל מסמך המשנה את תנאי ההסכם.

צחי בר ציון: אם המסמך לא משנה את תנאי ההסכם, זה לא רלוונטי.

צחי בר ציון: אם הוא משנה את תנאי הסכם, יתכבדו ויציגו אותו.

מיכאל ביטון: תן לנו דוגמה למסמך כזה.

רון אייפר: אני אתן דוגמה.

רון אייפר: למשל, יכולת הסכם שמחייב לשלוח גז.

רון אייפר: אפשר להפוך אותו להסכם שהוא לא מחייב, או להיפך, הסכם לא מחייב - להפוך אותו להסכם מחייב.

יורם בונן: זה לא תיקון להסכם?

רון אייפר: ההסכם יכול להיות או זה או זה.

רויטל סויד: אם מישהו מאריך ב-10 ימים, זה משהו שאתה רוצה לקבל עליו דיווח?

רויטל סויד: אתה מטיל חובה פלילית על הניואנס הקטן הזה.

יורם בונן: יש לך גם את 2(א)(7) שאומר שלמימוש של כל תנאי כזה, מדווחים לך.

משה גראזי: אני שוב אומר שהנוסח בעיניי הוא ברור.

משה גראזי: כל מסמך המשנה את תנאי ההסכם.

משה גראזי: אם המסמך משנה את תנאי ההסכם, שיתכבדו ויגישו אותו.

משה גראזי: אם הוא לא משנה, לא יגישו אותו.

מיכאל ביטון: האם אתם גמישים בדבר הזה?

צחי בר ציון: לא.

צחי בר ציון: אנחנו חושבים שזה נתון מאוד מאוד חשוב כי אחרת זה ישאיר אותנו באפלה.

צחי בר ציון: אנחנו חושבים שאם המסמך שמנה את תנאי ההסכם, שיתכבדו ויגישו אותו.

מיכאל ביטון: נא להקריא את הנוסח.

מיכאל ביטון: אני מבין את כאבכם, אבל אחרי שדבר

מיכאל ביטון: כם נשמע, אין טעם לכפילות במסרים.

מיכאל ביטון: נא להקריא את הנוסח.

נטעלי כהן: אדוני, אני אציין שאנחנו מוכנים לשנות מעט את הנוסח בעקבות ההערה שלהם.

מיכאל ביטון: ומה הנוסח?

נטעלי כהן: התיקון יהיה שזה כל מסמך המשנה תנאי מהתנאים המפורטים בפסקה (7).

נטעלי כהן: אם זה מימוש של תנאי שקיים בהסכם שנוגע למנגנון ההצמדה, מחיר הבסיס וכולי.

מיכאל ביטון: זה ממוקד יותר.

מיכאל ביטון: בסדר.

מיכאל ביטון: נא להקריא את תקנה 2.

נטעלי כהן: תקנה 2, דיווח רבעוני

נטעלי כהן: פרטים מזהים.

נטעלי כהן: מנגנוני הצמדה למחירים כפי שנקבעו בכל הסכם מכירה או שיווק גז טבעי.

נטעלי כהן: מחקנו את הפסקה והעברנו אותה למקום אחר.

נטעלי כהן: מימוש תנאי בהסכמי מכירה או שיווק שהביא לשינוי מנגנון ההצמדה, מחיר הבסיס שבו, הכמות המחייבת לפי ההסכם או לביטול ההסכם.

נטעלי כהן: כאן העברנו את מה שכתוב ב(א1) ל-(א) ב-(8):

נטעלי כהן: (א1) מבלי לגרוע מהאמור בתקנת משנה (א), משווק למגזר הביתי יגיש למנהל דיווח אחת לרבעון הכולל את הפרטים הבאים לגבי הרבעון הקודם: מחיר השיווק החודשי הממוצע של הגז הטבעי לצרכנים ביתיים והכמויות ששווקו בכל חודש בחלוקה לפי רשות מקומית.

נטעלי כהן: המנהל רשאי לפי שיקול דעתו לדרוש ממשווק לצרף לדיווח רבעוני העתקים או דוגמאות של הסכמי שיווק גז טבעי לצרכנים ביתיים.

אורי מקלב: אני לא מומחה לניסוח, אבל נראה לי שמופיע "החודש" פעמיים.

אורי מקלב: "דיווח רבעוני יוגש עד היום ה-15 בחודש העוקב שלאחר תום" וכולי.

משה גראזי: נתנו להם עוד חודש.

אורי מקלב: יש להם עוד חודש וחצי.

נטעלי כהן: דיווח שמסתיים על תקופה שמסתיימת ב-31 במרס, ידווחו ב-15 במאי.

נטעלי כהן: 45 ימים לאחר מכן.

רון אייפר: בדקנו את זה שוב כדי שזה יתאים לדיווחים לפי פיקוח על המחירים כדי לא לטרלל את החברות שיצטרכו להגיש במועדים אחרים.

צחי בר ציון: אנחנו חושבים שאלה המועדים שצריך.

צחי בר ציון: עשינו את כל הטיובים שצריך.

צחי בר ציון: ראיתם שגם עשינו כאן שינוי, גם בסעיפים שכבר הוצבעו.

צחי בר ציון: אנחנו חושבים שזה מה שצריך להיות.

מיכאל ביטון: תודה.

מיכאל ביטון: מי בעד אישור תקנה 2? מי נגד?

מיכאל ביטון: מי נמנע?

מיכאל ביטון: אושר

מיכאל ביטון: תקנה 2 אושרה.

מיכאל ביטון: חבר הכנסת מקלב נמנע.

מיכאל ביטון: אנחנו עוברים להצביע על תקנה 3.

מיכאל ביטון: הקראנו אותו בדיון הקודם והוא לא עבר שינוי.

נטעלי כהן: יש לנו סעיף חדש.

נטעלי כהן: סעיף 2א.

נטעלי כהן: זה הסעיף שהופך את הדיווח של המשווקים במגזר החלוקה לדיווח חצי שנתי בלבד.

נטעלי כהן: 2א.

נטעלי כהן: דיווח חצי שנתי.

נטעלי כהן: דיווח חצי שנתי יוגש עד היום ה-15 בחודש מאי לגבי התקופה שמיום 1 באוקטובר עד יום 31 במרס, ועד היום ה-15 בחודש נובמבר לגבי התקופה שמיום 1 באפריל עד יום 30 בספטמבר בכל שנה.

מיכאל ביטון: תודה.

מיכאל ביטון: מי בעד אישור תקנה 2א?

מיכאל ביטון: מי נגד?

מיכאל ביטון: מי נמנע?

מיכאל ביטון: אושר

מיכאל ביטון: תקנה 2א אושרה.

מיכאל ביטון: חבר הכנסת מקלב נמנע.

מיכאל ביטון: תצקנה 3 הוקרא בפעם הקודמת.

מיכאל ביטון: היו בו שינויים?

נטעלי כהן: כן.

נטעלי כהן: תקנה 3 – דיווח שנתי.

נטעלי כהן: דוחות כספיים שנתיים שאישר רואה חשבון לשנה הקלנדרית שהסתיימה לפני מועד הדיווח.

נטעלי כהן: תקנה (3) נמחקה.

נטעלי כהן: בנוסף לאמור בתקנת משנה (א) -

נטעלי כהן: משווק לצרכנים ביתיים ימסור דיווח על סך כמות הצרכניים שנוספו וסך כמות הצרכים הביתיים שנגרעו במהלך השנה הקלנדרית שהסתיימה לפני מועד הדיווח והתפלגות המחירים השונים שבהם משווק גז טבעי לצרכנים ביתיים בסוף השנה, והכול בחלוקה לפי רשות מקומית.

דן הכהן: ביחס לסעיף הזה לא נתנו את הערותינו.

דן הכהן: תקנה 3, למעשה המרצע יצא מהשק.

דן הכהן: הסעיף שנמחק מדבר על נתונים של פיתוח, הפקה, הוצאות וכולי כאשר ב-RIA היה כתוב במפורש שלא דורשים את זה בכלל.

דן הכהן: עכשיו מחקו את הסעיף אבל שכחו לציין שהוסיפו דוח שנתי, דוח כספי על כל הפעילות והנתונים האלה כלולים שם.

דן הכהן: מה שנאמר ב-RIA, הוא למעשה לא נכון.

דן הכהן: אנחנו חוזרים ואומרים שלא מתקבל על הדעת אנחנו צריכים לתת תחזיות.

דן הכהן: אם אליבא דרשות הגז הם צריכים את החוזים כדי להבין מה המחויבויות כלפי הלקוחות, הם לא צריכים את התחזית שלי.

מיכאל ביטון: כבר כיום אתה מגיש תחזיות.

דן הכהן: מה שאנחנו מגישים היום, זה משהו אחר לגמרי.

דן הכהן: גם לבורסה זה משהו אחר לגמרי.

דן הכהן: זה בכלל לא דומה.

מיכאל ביטון: רון, במושג תחזיות, אתם מתייחסים למשהו שונה מכפי שהוגש עד היום?

רון אייפר: לא.

מיכאל ביטון: לא מתייחסים.

מיכאל ביטון: מבחינתם זה אותו הדבר.

צחי בר ציון: אני לוקח את התחזיות שלהם כשאני בא ומנסה להבין מה קורה.

מיכאל ביטון: שמענו את זה גם בלילה.

מיכאל ביטון: עכשיו הם אומרים שאתם הגשתם תחזיות.

מיכאל ביטון: הכהן אומר שמה שהגשתם הוא שונה.

מיכאל ביטון: שאלתי אותם האם זה שונה בעתיד והם אמרו לא, מה שהגשתם עד היום – מקובל.

מיכאל ביטון: אם כן, מה הבעיה?

דן הכהן: אני חוזר ואומר שגם ועדת המחירים - - -

מיכאל ביטון: אתה לא חוזר ואומר.

מיכאל ביטון: עד היום אתה הגשת תחזיות?

דן הכהן: לוועדת המחירים, כן.

דן הכהן: פעם בשנה.

מיכאל ביטון: אם אתה ידעת להגיש להם, את אותו מוצר תגיש גם להם.

דן הכהן: אם זה אותו מוצר.

מיכאל ביטון: זה אותו מוצר.

מיכאל ביטון: הוא ענה לי תשובה מפורשת.

דן הכהן: זה לא כתוב בתקנות.

דן הכהן: מה זאת אומרת הוא ענה?

דן הכהן: זה לה מה שהתקנות אומרות.

מיכאל ביטון: המושג תחזיות לא ברור מבחינתך?

מיכאל ביטון: אם זאת תחזית של המשק, זה לא אתה עושה.

מיכאל ביטון: תחזיות עסקיות שלך, אתה עשית ועד היום בהתנהלות הקדמת נתת את זה למפקח על המחירים.

מיכאל ביטון: עד כאן אני צודק?

דן הכהן: כן.

מיכאל ביטון: מה לכתוב?

מיכאל ביטון: האם לכתוב כפי שנעשה עד היום?

מיכאל ביטון: לפי הנוסח שבוצע עד היום?

מיכאל ביטון: מה אתה רוצה להוסיף?

משה גראזי: הם יודעים מה זה תחזיות.

משה גראזי: אותו הדבר.

משה גראזי: לא משנים שום דבר.

דן הכהן: זה גם יותר רחב ממה שיש בפיקוח.

צחי בר ציון: במשך 12 החודשים הבאים, מיום 1 במאי הקודם, מועד הדיווח, עד יום 30 באפריל שלאחר מועד הדיווח.

צחי בר ציון: בעיניי התקנה מאוד ברורה.

מיכאל ביטון: אם אתם מכירים בזה שיש להם דוח תחזיות כיום שעונה על הצורך הזה, למה לא להכיר בו כפי שהוא נעשה עד היום?

נטעלי כהן: הדוח שמוגש היום הוא אופן דיווח על רווחיות במחירים של גז טבעי שפרסמה המפקחת על המחירים במשרד האנרגיה בהסכמת ועדת המחירים ובאישור שר האנרגיה ושר האוצר.

נטעלי כהן: הדיווח הזה עשוי להשתנות או אפיל ולהתבטל.

נטעלי כהן: אני לא רוצה לומר שזה בהתאם למה כתוב כאן כשיכול להיות שזה ישתנה.

יורם בונן: אם זה ישתנה, אז תתקנו את התקנות.

יורם בונן: למה צריך כל מיני סוגים של תחזיות?

יורם בונן: אתם אומרים אותו דבר אבל לא מוכנים לכתוב שזה אותו הדבר.

צחי בר ציון: בוא נדייק את הדברים.

צחי בר ציון: קודם כל, בתקנות לא כותבים אותו הדבר.

מיכאל ביטון: מה הבעיה שאנחנו נגיד שזה לפי כל מה שאמרת ובסמכות שרת האנרגיה לשנות את הדוח במידה ותרצה או משהו כזה?

מיכאל ביטון: מה הבעיה?

מיכאל ביטון: גם לתת לכם סמכות לשנות את הדוחות.

משה גראזי: אני מנסה לענות.

משה גראזי: קודם כל, לא מקובל, למיטב ידיעתי, להגיד בתקנות כמו שהתווית ואתה לא מפרט.

משה גראזי: שנית, אנחנו כן חושבים שהנוסח כאן הוא מאוד ברור.

משה גראזי: אני באמת לא מבין איפה הבעיה.

משה גראזי: זה אותו לופ שאנחנו כל הזמן חוזרים עליו איתם.

משה גראזי: הם כל הזמן באים ואומרים שמצד אחד יש לך ומצד שני אני לא רוצה להביא לך.

משה גראזי: זה אותו לופ שאנחנו כל הזמן נמצאים בו.

צחי בר ציון: אני חושב שהתקנה מאוד ברורה.

צחי בר ציון: אני אקריא אותה שוב.

צחי בר ציון: בעיניי היא מאוד מאוד ברורה.

צחי בר ציון: אנחנו טייבנו כאן את הכול ואנחנו חושבים שהיא מאוד מאוד ברורה.

צחי בר ציון: "דיווח של המוכר או המשווק על תחזית כמות הגז הטבעי שתימכר או תשווק בכל חודש במשך 12 החודשים הבאים מיום 1 במאי הקודם למועד הדיווח עד יום 30 באפריל שלאחר מועד הדיווח".

צחי בר ציון: זה גם שנתי וזה לא חצי שנתי כמו שנאמר כאן .

צחי בר ציון: אני לא מצליח להבין איפה הבעיה.

צחי בר ציון: זה שוב אותו לופ שכל הזמן הם מנסים לערבב אותו.

צחי בר ציון: צריך לדייק את הדברים.

צחי בר ציון: זאת תקנה, היא צריכה להיות ברורה ואנחנו חושבים שהיא ברורה.

צחי בר ציון: אני באמת לא מבין היכן הבעיה.

דן הכהן: לפני רגע אמרתם שאתם רוצים Take or pay ואחר כך אמרת, לא, אני רוצה דוח כמו שאתם מגישים לבורסה, שמבוסס על משהו אחר לגמרי.

צחי בר ציון: זה לא מה שנאמר.

דן הכהן: אמרת Take or pay.

דן הכהן: תחליטו מה אתם רוצים.

מיכאל ביטון: איך אני יודע שהם יודעים איך נראית הצגת התחזית הזאת?

רון אייפר: קודם כל, הם עושים.

רון אייפר: יש מתכונת דיווח בה מוסבר איך זה נעשה וגם יש כאן סעיף שאומר שתהיה המתכונת הזאת ואנחנו נעשה את זה אותו הדבר.

רון אייפר: אין לי מטרה לשנות.

דן הכהן: איפה כתוב אותו הדבר?

רון אייפר: לא אמרתי שהדבר הזה התבסס על Take or pay.

רון אייפר: ההתייחסות ל-Take or pay ולדוח הכספי הייתה בנוגע לטענה שהמידע לא מצוי ברשותכם, והוא כן מצוי ברשותכם.

רון אייפר: אז השתמשתי ב-Take or pay ובדוח הכספי ולכן אני מבקש שלא תסלפו את דבריי.

דן הכהן: תענה אם אתה רוצה תחזית Take or pay או תחזית אחרת.

מיכאל ביטון: אתם אמרתם שאתם לא יודעים לתת תחזיות ופתאום מתגלה שיש לכם אחלה תחזיות.

דן הכהן: זה לא מה שמתגלה.

מיכאל ביטון: אתם יודעים לתת תחזיות.

דן הכהן: אנחנו מספקים גז למשק החשמל.

דן הכהן: מי שנותן תחזיות על מה יהיה משק החשמל בישראל ב-20 השנים הבאות.

מיכאל ביטון: לפי חוק אתה נתת דוח תחזיות לרגולטור אחר.

מיכאל ביטון: אם כן, לא להגיד שהם לא יודעים לתת תחזיות.

דן הכהן: במתכונת אחרת.

רויטל סויד: תגידו שזאת באותה מתכונת שניתנת.

מיכאל ביטון: מה הבעיה, רון?

מיכאל ביטון: גם תסמיך את השרה לשנות את המתכונת.

נטע שפירא: אדוני היושב ראש, הנוסח מדבר על דיווחים לפי התחייבויות שהחברות חתומות עליה.

נטע שפירא: יש כאן שאלה שהיא מעין נוסחית, האם התקנה הזאת ברורה או לא.

נטע שפירא: התקנה הזאת מדברת על התחייבויות שהחברות חתומות עליהן.

נטע שפירא: זה לא משהו ערטילאי.

מיכאל ביטון: מה שצחי בר ציון הקריא נשמע די ברור.

צחי בר ציון: אנחנו יכולים להעתיק את מה שמגישים מתוקף הפיקוח, לעשות העתק-הדבק.

מיכאל ביטון: איך תעגן את זה עכשיו?

נטעלי כהן: במקום לכתוב את מה שהקראנו בסעיפים הרלוונטיים, אני אקריא עכשיו מתוך אופן הדיווח.

מיכאל ביטון: בסדר.

מיכאל ביטון: מקובל.

מיכאל ביטון: זה בהיר וחד.

נטעלי כהן: להקריא?

מיכאל ביטון: כן.

נטעלי כהן: התיקון יהיה: "תחזית מכירות לשנה מיום הדיווח, נתוני הכמויות יפורטו ברמה חודשית כך שעבור כל צרכן וצרכן או משווק של גז טבעי יוצגו הכמויות שצפוי שיימכרו או ישווקו בכל חודש בתקופה זו וכן יוצג סך כל הכמויות שצפוי שישווקו או יימכרו לכלל הצרכנים והמשווקים בכל חודש.

נטעלי כהן: כאשר מדובר בעסקת החלפה על מחזיק בשדה גז שהתחייבותו החוזית מול הצרכן או המשווק מסופקת באמצעות שדה גז אחר, לציין לגבי כל צרכן וצרכן או משווק של גז טבעי את הכמות שנמכרה או שווקה לו ופירוט השדה שממנו הופקה".

נטעלי כהן: לעניין התחזית הפרויקטאלית: "תחזית מכירות לאורך חיי הפרויקט ברמה של סך הכול הפרויקט, זאת עבור כל צרכן וצרכן או משווק של גז טבעי, תחזית מכירות לאורך כל חיי הפרויקט.

נטעלי כהן: הכמויות יפורטו ברמה של צרכן בשנה, כך שעבור כל צרכן וצרכן או משווק של גז טבעי יוצגו נתוני כמויות בכל שנה קלנדרית לאורך כל חיי הפרויקט וכן יוצג סך כל הכמויות הצפויות להיות משווקות או להימכר לכלל הצרכנים והמשווקים עבור כל שנה.

נטעלי כהן: בסעיף זה "עסקת החלפה" – עסקה בה אספקת גז משדה אחד מחליפה התחייבות חוזית לאספקת גז משדה אחר".

מיכאל ביטון: תודה.

מיכאל ביטון: סעיף 3 הוקרא במלואו.

מיכאל ביטון: מי בעד?

מיכאל ביטון: מי נגד?

מיכאל ביטון: מי נמנע?

מיכאל ביטון: אושר

מיכאל ביטון: תקנה 3 אושרה פה אחד.

מיכאל ביטון: אנחנו מצביעים על דיון מחדש על תקנה 4.

מיכאל ביטון: מי בעד?

מיכאל ביטון: מי נגד?

מיכאל ביטון: מי נמנע?

מיכאל ביטון: אושר

מיכאל ביטון: אושר.

מיכאל ביטון: נא להקריא את סעיף 4 כפי שנוסח מחדש.

דן הכהן: לנו אין הערות לסעיף 4 שעוסק בתחום החירום.

מיכאל ביטון: נא להקריא אותו כי עשו בו תיקונים.

מיכאל ביטון: היה דיון אתכם ועשו תיקונים.

יורם בונן: אין לנו הערות אחרי התיקונים.

נטעלי כהן: תקנה 4 – דיווח ל צורך היערכות לשעת חירום במשק הגז הטבעי

נטעלי כהן: – נמחק.

נטעלי כהן: מידע כאמור בתקנות 2(א) ו-3 בדבר צרכנים חדשים של המוכר או המשווק שלא נמסר מידע לגביהם בדיווח האחרון הרבעוני או החצי שנתי.

נטעלי כהן: בנוסף למידע המפורט בתקנת משנה (א), מוכר או משווק שהוא ספק גז טבעי ימסור למנהל, לפי דרישתו, מידע בתחומים הבאים:

נטעלי כהן: צפי אספקת גז טבעי יומית שאותה הוא יכול למכור או לשווק בתקופה אשר תצוין בדרישה.

מיכאל ביטון: תודה רבה.

מיכאל ביטון: מי בעד אישור סעיף 4?

מיכאל ביטון: אושר

מיכאל ביטון: אושר פה אחד.

נטעלי כהן: בעקבות ההערה שלהם, אנחנו רוצים להוסיף כאן את 5א.

נטעלי כהן: אנחנו עוד לא סגורים על נוסח מדויק כי עוד לא עברנו על זה עם משרד המשפטים, עוד לא הספקנו כי זה מאתמול בערב, לעניין דיווח משותף.

צחי בר ציון: אין לנו נוסח.

צחי בר ציון: אנחנו כן מסכימים.

צחי בר ציון: אנחנו צריכים לטייב את זה לאור מה שנאמר כאן.

מיכאל ביטון: אנחנו מסיימים היום את ההצבעות.

צחי בר ציון: אין לנו בעיה להקריא איזשהו נוסח אבל צריך להבין שהוא עדיין לא מטוייב ונצטרך לטייב אותו.

מיכאל ביטון: טל פוקס מחליפה את היועץ המשפטי שלנו שיהיה בריא , מה את מציעה?

טל פוקס: תקריאו את מה שיש לכם.

מיכאל ביטון: תקריאו את 5א.

נטעלי כהן: "ככל שמספר מוכרים ומשווקים של גז טבעי ביצעו פעולות מכר ושיווק במשותף, יוכלו להגיש דיווח אחד מטעמם לגבי פעולות אלה".

מיכאל ביטון: זה יטוייב בהמשך.

מיכאל ביטון: מי בעד אישור סעיף 5א?

מיכאל ביטון: אושר

מיכאל ביטון: אושר פה אחד.

דן הכהן: לגבי תקנה 5, לא (א), אני מבקש שיכתבו את מה שהם אמרו כאן, שאנחנו לא צריכים להמציא דוחות, שאנחנו צריכים להגיש את אותו דוח באותה מתכונת.

מיכאל ביטון: ידידי, תקנה 5 הוצבעה ועברה.

מיכאל ביטון: סעיף 6, האם יש בו שינויים בנוסח מאז הפעם הקודמת?

מיכאל ביטון: נא להקריא.

נטעלי כהן: תקנה 6 – השלמת פרטים המנהל רשאי לדרוש הבהרות לגבי דיווח שהוגש וכן פרטים ומסמכים נוספים להשלמת הדיווח ככל שהדבר עולה מהבהרה שהתקבלה.

מיכאל ביטון: תודה.

טל פוקס: בעיניי הסיפה שהתווספה ואומרת "ככל שהדבר עולה מהבהרה שהתקבלה" – היא מיותרת.

טל פוקס: האפשרות גם לבקש השלמות אם לצורך העניין פרט מסוים מפרטי הדוח שנדרשו, נדרשת בו השלמה וגם הבהרה לגבי אחד הפרטים שהוגשו.

טל פוקס: אני לא חושבת שנכון לכרוך את שתי הדרישות האלה אחת בשנייה.

טל פוקס: השלמה היא דבר אחד והבהרה היא דבר שני.

מיכאל ביטון: תציעי נוסח מתוקן לסעיף הזה.

נטעלי כהן: נבקש לחזור לנוסח הקודם.

יורם בונן: אם אפשר להסביר.

יורם בונן: זה דווקא בדיאלוג עם הרשות.

יורם בונן: ההבנה הייתה שהסעיף הזה לא ייתר את כל התקנות.

יורם בונן: התקנות נותנות רמת מסוימות ואז הטענה שלנו הייתה, ואני חושב שהם היו קשובים אליה, שאי אפשר דרך סעיף השלמת פרטים להגיד שלא חשוב כל מה שכתוב קודם, נבקש כל מה שאנחנו רוצים.

יורם בונן: לכן הם הסכימו שנושא ההשלמה יסויג להבהרה ולא דברים נוספים.

מיכאל ביטון: זה הגידור של מה אפשר לבקש עוד.

נטעלי כהן: אני יכולה להציע נוסח חלופי?

מיכאל ביטון: כן.

מיכאל ביטון: תציעי.

נטעלי כהן: "המנהל רשאי לדרוש הגשת פרטים ומסמכים נוספים לשם השלמת דיווח חסר שהוגש או הבהרות לגבי דיווח שהוגש".

מיכאל ביטון: בסדר מבחינתכם?

מיכאל ביטון: כן.

מיכאל ביטון: תחזרי על הנוסח שוב.

נטעלי כהן: "המנהל רשאי לדרוש הגשת פרטים ומסמכים נוספים לשם השלמת דיווח חסר שהוגש או הבהרות לגבי דיווח שהוגש".

מיכאל ביטון: תודה.

מיכאל ביטון: מי בעד אישור סעיף 6?

מיכאל ביטון: אושר

מיכאל ביטון: אושר פה אחד.

מיכאל ביטון: סעיף 8, האם שונה הנוסח?

מיכאל ביטון: תקריאו כי לא הצבענו עליו.

נטעלי כהן: תקנה 8 – שמירת סודיות המנהל, מי מטעמו או כל אדם שהגיע אליו מידע לפי תקנות אלה, לא יגלה אותו לאחר ולא יעשה בו כל שימוש, אלא לשם מילוי תפקידי הרשות לפי חוק זה והתקנות מכוחו, לקידום מטרותיו של חוק זה, או לפי צו בית משפט.

מיכאל ביטון: יותם אדמי ב-זום, הערה לסעיף 8.

רויטל סויד: פסחנו על 7.

מיכאל ביטון: סעיף 7 הוצבע ונשלם.

רויטל סויד: בכל זאת נבקש לומר.

רויטל סויד: יכול להיות שהם יסכימו.

מיכאל ביטון: אתם יכולים להעיר הערה לפרוטוקול אבל הוא הוצבע ונגמר.

רויטל סויד: לגבי הפטור שאנחנו רוצים לגבי מסמכים שכבר הוגשו.

יורם בונן: הבקשה שלנו הייתה שאם יש מסמכים כאלה שהוגשו לרגולטור אחר, שהפטור יהיה אוטומטי.

יורם בונן: אין צורך לעבור את התהליך הזה.

רויטל סויד: שלא נצטרך להגיש מסמכים שכבר הוגשו.

רויטל סויד: שיהיה פטור.

מיכאל ביטון: אין נכונות לשינוי בסעיף 7.

מיכאל ביטון: סעיף 7 הוצבע ואושר.

מיכאל ביטון: יותם אדמי, יועץ משפטי, סופרגז.

מיכאל ביטון: התייחסות לתקנה 8 ו-9.

מיכאל ביטון: ניתן לו להגיד עכשיו הכול.

יותם אדמי: הערה מקדימה למרות שברור לי שאדוני בטח יכעס עלי.

מיכאל ביטון: למה יכעס?

מיכאל ביטון: אני מנסה לעבור את הבוקר בלי לכעוס.

מיכאל ביטון: תגיד מה שאתה רוצה.

יותם אדמי: אם אפשר לומר מילה טובה לאנשי רשות הגז הטבעי שעל אף סד הזמנים הקצר מצאו זמן לשמוע בקשב את הטענות וההצעות שהיו לנו ובוא נגיד שהתוצאה הסופית מראה שלא רק שהן נשמעו אלא באמת גם בנפש חפצה ובלב פתוח.

יותם אדמי: בסך הכול אני חושב שהנוסח שהתקנות מאושרות עכשיו הוא הרבה יותר טוב ונכון מכפי שהיה בתחילת התהליך ובעניין הזה אין לי אלא לומר תודה.

מיכאל ביטון: על מילה טובה אני אכעס עליך?

מיכאל ביטון: לאן הגענו?

יותם אדמי: אם כן, טעיתי.

יותם אדמי: לגופן של התקנות.

יותם אדמי: לעניין תקנה 8 שמדברת על הסוגיה של שמירת הסודיות שנראה לי שאין מחלוקת לגבי הרגישות והחשיבות של המסמכים האלה, הדיווחים והמידע שאנחנו הולכים להעביר לרשות, בהקשר הזה דיברנו על החשיבות כי כרגע זה מנוסח כך שהם ישמרו על הסודיות ויעבירו רק לאנשים רלוונטיים לשם מילוי תפקידי הרשות לפי חוק זה והתקנות מכוחו.

יותם אדמי: זה ניסוח מאוד מאוד כללי.

יותם אדמי: כלומר, אין את הדיוק של המטרות כפי שרון הקריא אותן בישיבה הקודמת.

יותם אדמי: בסוף הרשות יודעת להגיד מטרות ספציפיות עבורן הותקנו התקנות ועבורן מתבקש המידע ואנחנו חושבים שחשוב שהמטרות - - -

מיכאל ביטון: או להפנות למטרות שקיימות בחוק.

יותם אדמי: לא.

יותם אדמי: הרשימה שהקריא רון, לא קיימת בשום מקום בחוק.

יותם אדמי: החוק מנוסח בצורה מאוד כללית – לשמור על משק הגז הטבעי, על התפקוד, על הדברים האלה.

יותם אדמי: הרשימה הספציפית של המטרות שהקריא רון בישיבה הקודמת לא מופיעה לא בחוק ולא בתקנות ואנחנו חושבים שמאוד חשוב שהיא תופיע כאן כדי לתת בשר ותוכן לחובת שמירת הסודיות.

יותם אדמי: הערה שנייה בעניין התחילה והיא מתחברת לדברים שנאמרו ולחשש לגבי הסנקציות הפליליות.

יותם אדמי: אגב, זאת אמנם סנקציה פלילית אבל בסופו של דבר היא בעיקר ברמת הקנס הכספי והיא כן קנס כספי בסכום גבוה.

יותם אדמי: אנחנו חושבים – הצענו את זה בשיחה עם הרשות – שבגלל שיש כאן

יותם אדמי: חובות דיווח חדשות ופורמט חדש שעדיין לא ברור איך הוא ייראה ובכמה הוא יהיה מדויק ונכון, לאפשר איזושהי דחייה.

מיכאל ביטון: מה ההצעה האופרטיבית?

יותם אדמי: לאפשר איזושהי דחייה של הסנקציה הפלילית על הסיבוב הראשון של הדיווחים.

יותם אדמי: כלומר, שאותו דיווח חציוני או רבעוני או שנתי שנעשה פעם ראשונה בהתאם לתקנות, אם עכשיו תופר החובה, זה לא יהווה עילה לסנקציה הפלילית.

מיכאל ביטון: נשמע לי סביר.

מיכאל ביטון: מה אתם אומרים?

צחי בר ציון: אני רוצה לענות לגבי תקנה 8, שמירת הסודיות.

צחי בר ציון: אנחנו לא חושבים שצריך לתקן.

צחי בר ציון: אנחנו חושבים שמה שנאמר כאן, הייתה אמירה שבעצם הכול כאן הוא לפי מה שכתוב בחוק, סעיף המטרות כתוב בחוק והוא ברור, הסמכויות כתובות בחוק והן ברורות.

צחי בר ציון: אנחנו חושבים שהסעיף טוב ומדויק ואני מזכיר שוב שזה סעיף שלא היה בהתחלה ואנחנו הוספנו אותו לבקשת הייעוץ המשפטי של הוועדה וטוב שכך.

צחי בר ציון: אנחנו חושבים שזה נכון, אנחנו חושבים שהוא מדויק ואנחנו לא מסכימים לשנות ממנו.

מיכאל ביטון: מה לגבי ניסיון ראשון של דיווח ללא סנקציות פליליות?

מיכאל ביטון: מה שנקרא להריץ את המערכת.

נטע שפירא: זאת שאלה מעט מורכבת.

נטע שפירא: נצטרך להתייעץ עליה.

נטע שפירא: אם תרצו עכשיו, זה ייקח כמה דקות.

נטע שפירא: אני חושב שבאופן כללי דווקא בגלל שזה פלילי ולא אוטומטי, יש כאן שיקול דעת לרשות לחזור עם הבהרות ולהבהיר.

נטע שפירא: אם הם יכולים להצהיר כאן לפרוטוקול שבטח בדיווחים הראשונים הם ינגישו את הדיווח, הם ייתנו דוגמה לדיווח, הם יהיו בשיח עם החברות, הם יוכלו לתת מענה.

יורם בונן: מקובל עלינו.

מיכאל ביטון: תגידו אותה פרקטית.

מיכאל ביטון: מה ההצעה?

מיכאל ביטון: תנסח את זה פרקטית.

נטע שפירא: זה לא משהו שאני יכול להכניס לטקסט.

מיכאל ביטון: אבל מוסכם על הצדדים.

נטע שפירא: מוסכם על הצדדים שבדיווח הראשון.

יורם בונן: לא יופעלו סנקציות.

מיכאל ביטון: לפנים משורת הדין.

נטע שפירא: לא הייתי נוקט בלשון לא ינקטו סנקציות כי זה בדיוק מה שצריך לברר.

נטע שפירא: הרשות תעשה ככל שבידה כדי להנגיש את הדיווחים, כדי לפנות למדווחים לפני ולהבהיר להם מה מותר להם, כדי לתת להם דוגמה או כדי לתת להם אפשרות להגיש דיווח לדוגמה ולהגיד להם האם לזה התכוונו.

נטע שפירא: זה מעולם יותר רך.

נטע שפירא: אם רוצים לטפל בסנקציה עצמה, זה משהו אחר.

מיכאל ביטון: בסדר.

רון אייפר: אני רוצה לדייק בדבר אחד.

רון אייפר: זה לאו דווקא לפנות אלא להנגיש את הדברים, לכתוב את הדברים.

רון אייפר: לאו דווקא לפנות לכל גורם וגורם באופן ספציפי.

רון אייפר: רק לדייק.

נטע שפירא: זאת הייתה הכוונה.

יורם בונן: אדוני, אם אפשר בנושא הסודיות.

יורם בונן: אני באמת לא מבין.

יורם בונן: עד עכשיו היינו בשבע-שמונה תקנות שהגישה אומרת ניתנו להם כל מה שצריך, יש להם סמכויות והם צריכים את זה לצורך ביצוע התפקידים שלהם.

יורם בונן: בסדר, הבנו.

יורם בונן: הגענו לתקנה 8.

יורם בונן: תקנה 8, יש בה שני מרכיבים.

יורם בונן: יש בה סודיות ויש בה למה הם יכולים להשתמש.

יורם בונן: אני לא מבין איך יכולה להיות התנגדות שבעקבות דרישה לכזאת חושפנות הם לא מוכנים לקבל על עצמם חובת סודיות מוחלטת.

יורם בונן: אדוני, תראה את האבסורד.

מיכאל ביטון: מה זאת המילה מוחלטת?

יורם בונן: אני אגיד מה זאת המילה מוחלטת.

מיכאל ביטון: זה קצת דומה לדברים אמורפיים.

יורם בונן: לא.

יורם בונן: אנחנו פשוט מפנים למשהו קיים.

יורם בונן: למשל, יש כאן מידע שניתן גם לממונה על הנפט.

יורם בונן: אם הוא ניתן לממונה על הנפט, לפי חוק הנפט אסור לממונה על הנפט לגלות אותו לפי ההוראות שבחוק.

יורם בונן: אנחנו ביקשנו להחיל את אותה הוראה שבחוק הנפט לכאן.

מיכאל ביטון: הוראת הסודיות.

יורם בונן: כן.

מיכאל ביטון: זאת אומרת, להגדיר מה זאת הסודיות.

יורם בונן: כן.

רון אייפר: זה טריביאלי.

רון אייפר: לא מבין למה ההתנגדות.

יורם בונן: איך יכול להיות שמה שנמסר לממונה על הנפט, הוא סודי.

מיכאל ביטון: למה אתם לא מוכנים להגדיר מהי הסודיות כאן?

רון אייפר: אנחנו חושבים שהתקנה היא טובה.

מיכאל ביטון: אתה לא עונה לי על השאלה.

מיכאל ביטון: סליחה.

מיכאל ביטון: טובה, זה ערכי.

רון אייפר: אני עונה.

מיכאל ביטון: יש כאן חובת סודיות.

מיכאל ביטון: כל דבר כאן, הלכנו לבדוק למה הוא דומה.

מיכאל ביטון: תחזיות – איך נראות תחזיות, דוחות - איך נראים דוחות, סודיות – איך נראית סודיות, איך היא נאכפת, על מי היא חלה.

מיכאל ביטון: להגיד סודיות בלי להבין איך זה מנוהל, האם 100 אנשים יודעים את הסודות האלה או 20 או 5?

מיכאל ביטון: האם זה מוגבל בכמות?

מיכאל ביטון: האם מוגבל בדרגה בכירה?

מיכאל ביטון: NSO?

מיכאל ביטון: בנפט, שזה דומה לך, אמרו מהי סודיות, למה אתה לא מוכן לקבל את כללי הסודיות האלה?

מיכאל ביטון: אם בחוק הנפט יש כללי סודיות ברורים, למה אתה לא לוקח אותם על עצמך?

רויטל סויד: שיעתיקו את אותו סעיף מחוק הנפט.

מיכאל ביטון: אני מבין את הרצון של האנשים להישאר חופשי ומאושר אבל סודיות היא סודיות והיא צריכה להיות מעוגנת.

רון אייפר: אנחנו לא מתווכחים.

רון אייפר: אנחנו לקחנו את התקנה הזאת מתקנה שקיימת כבר בתקנות, לקחנו כמעט מילה במילה.

רון אייפר: אני לא רוצה להגיד מילה במילה כי עשו קצת שינויים, אבל בעיקרון זה בהתאמה לרעיון שיש כאן.

רון אייפר: ני שוב אומר שהסעיף הזה נעשה לבקשת ובתיאום עם היועץ המשפטי של הוועדה.

מיכאל ביטון: בסדר, אז גם היועץ המשפטי שלי טעה.

מיכאל ביטון: אני רוצה להבין מהי הסודיות הזאת, איך היא מתנהגת, איך היא נאכפת.

מיכאל ביטון: זה כללי מדי.

מיכאל ביטון: 100 אנשים ידעו את זה, 200?

מיכאל ביטון: 300 עובדי משרד האנרגיה יכולים לדעת?

מיכאל ביטון: מה זה סודיות?

מיכאל ביטון: למה אתם לא מאמצים נוסח סודיות שיש בחוק הנפט?

נטע שפירא: אם אתה רוצה את הסעיף לחוק הנפט, אני יכול להתייחס בקצרה.

רון אייפר: אני אדבר על הפרקטיקה.

רון אייפר: הנתונים נמצאים אצלי במחלקה והם לא יוצאים לאף אחד אחר.

רון אייפר: אנחנו שומרים עליהם עד היום.

רון אייפר: אנחנו מקבלים שנים רבות נתונים והם נשמרים בסודיות.

רון אייפר: כדי למלא את מטרות החוק, אני צריך לעשות שימוש בנתונים האלה.

רון אייפר: אם יש דיון אצל השרה שצריכה לקבל החלטה, צריך להתייחס לנתונים האלה למטרות אחרות.

יורם בונן: אני מציע את ההבחנה.

יורם בונן: רון, לכן אני מציע את ההבחנה.

יורם בונן: יש בסעיף שני חלקים שחוברו יחדיו אבל אפשר להפריד אותם.

יורם בונן: אפשר להגיד שלא יגלה אותם לאחר, נקודה, והשימוש יהיה בהתאם למה שכתוב כאן בתקנה.

יורם בונן: זה כל מה שאנחנו מבקשים.

יורם בונן: אנחנו מבקשים להפריד בין הסודיות לבין היכולת שלכם להשתמש בחומרים כדי שכל הסייגים שכתבתם יחולו על השימוש ולא על הסודיות.

יורם בונן: זה כל ההבדל.

יורם בונן: אתה אומר: לא יגלה אותו לאחר, נקודה, ואז אתה אומר שלא יעשה בו שימוש אלא לשם.

רויטל סויד: לא ברורה ההתעקשות.

נטע שפירא: אדוני היושב ראש, אני אשמח להתייחס בקצרה.

נטע שפירא: על הסוגיה של הסודיות או של שמירת המידע ישבנו עם רשות הגז ישיבות ארוכות והיה שיח עם האנשים אצלנו שאמונים על התחום.

נטע שפירא: היו שלל אפשרויות.

נטע שפירא: אפשר לקחת את זה למקום קיצוני וסגור יותר.

נטע שפירא: הנוסח שהועלה לאתר הוועדה מראש, אני רוצה להזכיר, עלה ללא סעיף סודיות בכלל.

נטע שפירא: כלומר, מבחינת התפיסה של קוהרנטיות החקיקה, השוואה לדברי חקיקה אחרים, הרלוונטיות של הסעיף הזה לכאן, מבחינת משרד המשפטים, הלכנו עם הנוסח שכלל לא כולל סעיף סודיות.

נטע שפירא: לאו הקשב והשיח עם החברות, רשות הגז הוסיפה סעיף סודיות ולאור מה אמרתי שאנחנו הסכמנו ללכת גם בלי סעיף סודיות בכלל, מבחינתנו הוא מספק.

נטע שפירא: הסעיף שלח חוק הנפט הוא סעיף משנת 1965 שלא נכתב כיום בצורה כזאת בחקיקה ואני ממש לא מציע לאמץ לתוך חקיקה של שנת 2022 ניסוח משנת 1965 שלא עבר פילטר ברמת קוהרנטיות חקיקתית.

מיכאל ביטון: יש לך הרבה נוסחים של סודיות בחקיקה שלוקחת דוחות כספיים מחברות.

יורם בונן: זה מאוד מעציב שהחקיקה הולכת אחורה לשנת 1965.

נטע שפירא: על בסיס הדוגמאות האלה נלקח הסעיף שמונח עכשיו בפני הוועדה.

מיכאל ביטון: איזה דוגמאות?

נטע שפירא: אני חושב שעשינו את השיח יחד עם הייעוץ המשפטי של הוועדה.

דן הכהן: זה מדהים שאתם יושבים ביניכם ומחליטים איך לגלות את המידע של מישהו אחר.

מיכאל ביטון: מאיזה דוגמאות נלקח הנוסח הספציפי הזה?

מיכאל ביטון: מאיפה נלקח סעיף 8 כפי שניסחתם אותו?

מיכאל ביטון: למה הוא דומה?

נטעלי כהן: אני לא זוכרת בדיוק אבל זאת הייתה אחת מתקנות הקורונה שנחקקה ב-2022 או ב-2021.

טל פוקס: מה זה תקנות הקורונה?

טל פוקס: אתם מחילים כאן על אחריות פלילית.

יורם בונן: אתם מבקשים את המידע הכי רגיש שיש, אז לוקחים סעיף סודיות שמותאם לקורונה?

רויטל סויד: למה לא מחוק הנפט?

נטע שפירא: אני אומר דבר אחרון לגבי הסודיות, מה שהטריד אותנו בשיח ברמה המקצועית והפרקטית.

נטע שפירא: בסוף המידע כאן נדרש לשעת חירום.

נטע שפירא: חלק.

יורם בונן: מה פתאום?

מיכאל ביטון: אף אחד לא מעיר הערות.

מיכאל ביטון: דממה.

מיכאל ביטון: נטע, דבר.

נטע שפירא: חלק מהדיווחים בתקנות האלה, יש להם שני וקטורים – הדיווחים של ליווי הרגולציה על השוק והיערכות לשעת חירום.

נטע שפירא: אם אנחנו נלך לעולם הסודיות של הרשימה השמית והצעות כאלה, אני לא יודע לחזות בשעת חירום מי יידרש לעסוק בזה.

נטע שפירא: יש דינים כלליים שחלים על אנשי ציבור, על עובדי ציבור, יש חוק כללי שאומר איך שומרים על מידע.

נטע שפירא: יש דינים שמסדירים, יש תקשי"ר ויש התנהגות איך עוסקים במידע סודי.

נטע שפירא: יש רשויות במדינה שמקבלות מידע יותר סודי ויותר רגיש ועדיין אין להן סעיף סודי מסוים שנועל אותם ברשימה שמית של אנשים שיהיה להם מפתח ואיזה קוד יהיה לכספת.

נטע שפירא: יש רשויות מינהליות שמקבלות מידע רגיש יותר.

יורם בונן: דוחות כספיים לרשות המסים - - -

מיכאל ביטון: עוד הערה, אתה בחוץ.

מיכאל ביטון: אתה יותר גרוע מחברי כנסת.

מיכאל ביטון: כבר קיבלת שלוש קריאות.

מיכאל ביטון: לא להפריע.

מיכאל ביטון: מדבר רק מי שאני נותן לו לדבר.

מיכאל ביטון: אם עובד מדינה מעל בסוגיית הסודיות, יש עליו סנקציות?

נטע שפירא: בוודאי.

נטע שפירא: אני לא מספיק בקי כדי לומר לך מה הסנקציה ואיך נראה התהליך, אבל בוודאי.

טל פוקס: מעבר לסנקציות המשמעתיות, יש גם סנקציה ברגע שמישהו עבר על הוראת חוק מפורשת.

טל פוקס: גם כאן תהיה סנקציה.

מיכאל ביטון: אנחנו יכולים לכתוב לפי הוראת הדין של עובדי מדינה?

מיכאל ביטון: משהו בסגנון הזה?

טל פוקס: בכל מקרה זה חל.

מיכאל ביטון: אז יכולים לכתוב את זה?

טל פוקס: לא צריך לציין.

טל פוקס: יש בעיה לציין משהו שהוא מובן מאליו וחל באופן רוחבי.

נטע שפירא: אני פחות אוהב את זה כי זה קצת לומר את הדבר הברור אבל אפשר להוסיף "לשם מילוי תפקידי הרשות לפי חוק זה והתקנות מכוחו ולפי כל דין".

נטעלי כהן: "לפי כל דין", זה מרחיב.

נטע שפירא: לכן אני לא אוהב את זה.

נטע שפירא: אני חושב שהסעיף הזה הוא ממצה.

דן הכהן: הצענו הצעה פשוטה, לשים שם נקודה ולא יגלו את המידע.

מיכאל ביטון: מה ההצעה הפשוטה שלכם?

דן הכהן: חברי הקריא קודם.

דן הכהן: כמו שכתוב הסעיף היום, יאמרו שהמידע הוא סודי ולא יגלו אותו לאחר, נקודה, ולא ייעשה בו שימוש אלא לשם מילוי תפקידים וכולי.

דן הכהן: זה לא מידע שאפשר לגלות אותו לאחר.

מיכאל ביטון: מה הבעיה עם זה?

מיכאל ביטון: מה הבעיה עם הניסוח הזה?

צחי בר ציון: אם אנחנו צריכים לשבת בדיון על מדיניות עם השרה, אז מה?

מיכאל ביטון: היא חלק מהמשרד.

דן הכהן: אמרנו "מאחר".

מיכאל ביטון: השרה היא חלק ממשרד האנרגיה.

משה גראזי: אפשר לחזור על הניסוח?

יורם בונן: אני בנוסח הקיים.

יורם בונן: לא משנה אותו.

יורם בונן: "לא יגלה אותו לאחר.

יורם בונן: המנהל לא יעשה בו שימוש אלא לשם מילוי" וכולי.

יורם בונן: לצורך התפקידים שלכם אתם יכולים לעשות בו שימוש, אבל אתם ולא אחרים.

צחי בר ציון: לא.

צחי בר ציון: אנחנו לא מסכימים.

צחי בר ציון: מכל התיאורים שתוארו כאן בהרחבה על ידי כל הגורמים כאן, אנחנו לא מסכימים לדקות הזאת.

צחי בר ציון: הם מציעים לצמצם אותנו ברמה שהיא מעבר לסביר.

צחי בר ציון: אנחנו חושבים שהסעיף מאוזן.

צחי בר ציון: אנחנו עשינו כאן את כל השינויים והכול כאן נאמר.

צחי בר ציון: זה אותו לופ שאנחנו רואים אותו לכל אורך התקנות.

צחי בר ציון: הם מתנגדים בכל תוקף לתקנות ורוצים לעכב אותן.

מיכאל ביטון: אתם לא עונים על שאלה פשוטה.

רויטל סויד: למי אתם רוצים לגלות שהתיקון הזה יפריע לכם?

מיכאל ביטון: אתם לא נותנים לי תשובה פשוטה.

מיכאל ביטון: היה מניח את דעתי שיש חוק קיים או תקנה קיימת אולי באזור אנרגיה או משאבים או דוחות עסקיים של חברות ושם יש איזה נוסח סודיות עדכני שעובדי מדינה מחויבים בו ותאמצו את הנוסח.

רון אייפר: אנחנו מוכנים ל"לפי כל דין".

רון אייפר: הם לא מוכנים.

מיכאל ביטון: אל תמציאו נוסח.

צחי בר ציון: זה לא קשור להמצאה.

צחי בר ציון: בסוף זה טיוב של הנוסח בהתאם לכל ההערות שהתקבלו.

צחי בר ציון: זה הטיוב שנעשה.

מיכאל ביטון: מאיפה הבאתם את זה?

מיכאל ביטון: זה הסעיף הראשון שנוסח על סודיות?

צחי בר ציון: לא.

צחי בר ציון: כמו שאמרתי, זה הסעיף שתואם עם הגורמים הרלוונטיים כולל הייעוץ המשפטי של הוועדה.

צחי בר ציון: אני לא זוכר את כל הטיובים שנעשו על כל מילימטר ומילימטר אבל הכול היה בשיח מאוד צמוד.

צחי בר ציון: אני שוב אומר שאנחנו חושבים שהנוסח שמוצע כאן הוא מאוזן לאינטרסים של התקנות הספציפיות האלה.

צחי בר ציון: בסוף אתה צריך את ההתאמה לאירוע הרלוונטי.

צחי בר ציון: אנחנו חושבים שזה מאוזן וזה נותן את האישורים.

צחי בר ציון: אני שוב חוזר ואומר שיש כאן את ההתנגדות העצומה של החברות לתקנות האלה והיא מתבטאת בכל סעיף.

צחי בר ציון: ראיתם שעשינו שינויים כמעט בכל תקנה כאן, כולל תקנות שכבר הוצבעו.

צחי בר ציון: לא הלכנו כאן מצומצם אלא אישרנו ודייקנו.

מיכאל ביטון: צחי, אתה אומר דברים כלליים

דן הכהן: ולא נכונים.

מיכאל ביטון: אתה לא עונה לי על השאלות.

מיכאל ביטון: יותם אדמי, בבקשה.

יותם אדמי: אדוני, אני אנסה לעזור לפתור את המחלוקת בוועדה עם שתי הצעות לתיקון של הנוסח הקיים.

יותם אדמי: תוך כדי הדיון הלכתי והסתכלתי על כל מיני דברי חקיקה ובאמת אני מבין את הקושי שהיה למצוא סעיף מתאים.

יותם אדמי: אם נגיד הולכים לחוק נתוני אשראי מ-2016, שם אין את התיבה הזאת שהיא לדעתי אצלנו בעייתית "לקידום מטרותיו של חוק זה".

יותם אדמי: כלומר, נאמר שם ש"לא ייעשה בו כל שימוש אלא לפי הוראות חוק זה ולפי צו של בית משפט".

יותם אדמי: קידום מטרות, זה ניסוח שהוא קצת כללי מדי.

יותם אדמי: אני מתחבר לשאלה ששאלת את נטע בעניין הסנקציה הפלילית.

יותם אדמי: יש את סעיף 119 של חוק העונשין והוא עוסק בעניין של גילוי בהפרת אמונים.

יותם אדמי: זאת הפניה מהחוק שמדבר על הצהרות הון של נבחרי ציבור.

יותם אדמי: יכול להיות שחלק מהמזור לחשש האמיתי שיש לנו, לחברות, ממסירת המידע על ידי כל מיני גורמים ברשות הגז – אני לא רוצה להיות דרמטי ולהגיד שזה יכול למוטט חברות אבל בטח לגרום להן נזק מאוד מאוד משמעותי – זה להתייחס לכך שמי שמפר את חובת שמירת הסודיות לפי סעיף 8 לתקנות ייחשב כמי שמפר את סעיף 119 לחוק העונשין על המשמעויות שיש שם, המאסר וכולי.

יותם אדמי: אז זאת איזושהי חרב שנשלפת אל מול עובד הציבור - שאני מקווה כמובן שלא נגיע לשם – שהעביר את המידע למי שהוא לא היה צריך להעביר אותו או עשה בו שימוש לא רלוונטי.

מיכאל ביטון: זה היה בהצהרות הון של נבחרי ציבור?

יותם אדמי: כן.

יותם אדמי: יש שם סעיף שמכוון לכך שמי שמעביר את המידע נחשב כמי שמפר את סעיף 119 לחוק העונשין.

מיכאל ביטון: אתם רוצים להוריד את "לקידום מטרותיו"?

מיכאל ביטון: אפשר לומר "לפי חוק זה".

צחי בר ציון: לא.

צחי בר ציון: אנחנו חושבים שקידום מטרותיו הוא חשוב כי אלה בדיוק הטענות שהם טענו גם במכתבים וגם בפניות שלהם.

צחי בר ציון: הם טוענים שרשות הגז בראייה שלהם מפרסמת רק לתחום הברזלים.

מיכאל ביטון: אז תוסיפו את הסיפה.

מיכאל ביטון: לא הבנתי.

מיכאל ביטון: למה לא להוסיף סעיף מנוסח בחקיקה הישראלית שמרתיע מדליפת מידע סודי?

צחי בר ציון: יש כאן איזה ערבוב שצריך לדייק אותו.

צחי בר ציון: צריך לזכור שכל הזמן החברות דיברו על כך שצו פיקוח על המחירים הוא נר לרגליהם.

צחי בר ציון: למיטב ידיעתי בחוק פיקוח מחירים ובצו פיקוח מחירים, אין בכלל סעיפי סודיות, כך שאם הם מעבירים שם את המידע ודעתם נוחה, בטח ובטח כאן כשיש את סעיף הסודיות שקיים.

צחי בר ציון: אני שוב אומר שכל הזמן יש איזשהו ניסיון לערבב את הדברים.

מיכאל ביטון: בחקיקה של פיקוח על המחירים אין שום מחויבות לסודיות?

צחי בר ציון: לא אמרתי שאין.

צחי בר ציון: אמרתי שלמיטב ידיעתי בחוק ובצו הרלוונטי אין סעיפי סודיות, בטח לא ברמה הזאת.

מיכאל ביטון: נטע, בפיקוח על המחירים כאשר אדם נחשף למידע של חברות?

נטע שפירא: אני לא מכיר סעיף כזה.

נטע שפירא: אני גם לא מכיר בעל פה את חוק התחרות ואני לא זוכר דבר כזה.

מיכאל ביטון: הם יכולים לבקש כל מידע שהם רוצים?

נטע שפירא: לקראת ליבון הנוסח אספנו ריכוז של סעיפים מקבילים ודומים שנותנים הגבלות כאלה ואחרות.

נטע שפירא: למיטב זיכרוני בעל פה לא מצאתי משהו שמזכיר מה שמוצע כאן על ידי החברות.

נטע שפירא: מצאנו נוסחים הרבה יותר רכים בסגנון הנוסח שמוצג עכשיו בפני הוועדה.

נטע שפירא: קצת יותר ואפשר קצת פחות.

נטע שפירא: לא ראינו דוגמה מובהקת כי אם הייתה דוגמה מובהקת, היינו אומרים לרשות הגז שיסבירו למה הם לא מאמצים אותה.

נטע שפירא: אימתנו אותם עם השאלות האלה ולא מצאנו דוגמה מובהקת שאומרת מה צריך להציע ברמת סודיות, נקודה, ואחר כך להשתמש.

מיכאל ביטון: יש איזה תיקון לנוסח שאתם רוצים להציע עכשיו?

צחי בר ציון: אנחנו חושבים שזה הנוסח הנכון.

צחי בר ציון: הם בעצמם אומרים שאת רוב המידע הם מביאים מכוח הפיקוח על המחירים ושם דעתם נוחה.

צחי בר ציון: זה אותו ניסיון כל הזמן כל הזמן לעצור ולעכב את התקנות האלה ולא לאפשר את הפעולה.

רויטל סויד: למה אתה אומר את זה?

רויטל סויד: זה ממש לא נכון.

רויטל סויד: כל מה שמבקשים זה רק שתוטל עליכם חובת הסודיות כמו שיש בחוק הנפט.

רויטל סויד: זה הכול.

רויטל סויד: שם יש גם פליליות למי שמוסר מידע וכאן אנחנו לא מבקשים את זה.

רויטל סויד: אנחנו לא רוצים שמידע יודלף החוצה.

רויטל סויד: מה רוצים לעכב כאן?

רויטל סויד: לשים נקודה בתקנה.

מיכאל ביטון: אין מה לעכב כי אנחנו בסוף.

יורם בונן: אני באמת לא מבין את הגישה הזאת.

יורם בונן: אם מוסרים דוחות כספיים לרשות המסים, ברשות המסים הם עוברים עבירה פלילית – פקיד שומה - אם מוסרים את זה לאחר.

יורם בונן: הם מבקשים דוחות כספיים בלי שום הגבלה.

יורם בונן: איך זה יכול להיות?

יורם בונן: הם מבקשים כאן מידע שהממונה על הנפט עובר עבירה פלילית אם הוא מגלה אותו.

יורם בונן: הם רוצים לקבל אותו הפקר.

יורם בונן: למה?

יורם בונן: עד עכשיו שכנעו אותך אדוני היושב ראש שזה מאוד חשוב להם כל החומר בשביל התפקידים שלהם.

יורם בונן: הבנו.

יורם בונן: אבל אם זה בשביל התפקידים שלהם, מה פתאום נושא הגילוי?

מיכאל ביטון: מה ההצעה שלכם ולמה לא מאמצים את הסודיות כפי שהיא בסעיף הנפט?

צחי בר ציון: סעיף הנפט הוא סעיף מיושן ולא רלוונטי.

מיכאל ביטון: זה מה שיש לכם.

מיכאל ביטון: הוא הסעיף הכי קרוב לנושא וזה מה שיש.

צחי בר ציון: חוץ מהמילה סודיות שכתובה בסעיף, לא ברור מה הרלוונטיות של הדבר הזה לכאן.

יורם בונן: המידע.

יורם בונן: יש שם פירוט.

רויטל סויד: אתם לא תדליפו מידע החוצה ותשמרו על סודיות.

מיכאל ביטון: יש שם פירוט איך נאכפת סודיות.

מיכאל ביטון: תקריאו לי את סעיף הסודיות של הנפט.

משה גראזי: אין לנו בעיה להוסיף "לפי כל דין" כפי שהוצע כאן.

מיכאל ביטון: לא.

מיכאל ביטון: לפעמים אתם מגזימים.

מיכאל ביטון: תקריאו לי את סעיף הנפט המיושן.

צחי בר ציון: אני אקריא ואני אסביר מה הקושי בזה.

מיכאל ביטון: אל תסביר.

מיכאל ביטון: תקריא.

צחי בר ציון: "ידיעות שנמסרו לחברה לפי סעיף קטן (א) והן סודיות כאמור בסעיפים כך וכך, יישמרו בסוד.

צחי בר ציון: ידיעות אחרות שנמסרו לחברה והחברה ועובדיה לא יגלו אותה".

מיכאל ביטון: יישמרו בסוד.

מיכאל ביטון: מה ההבדל?

יורם בונן: יישמרו בסוד אלא אם זה לקידום מטרות, אלא אם זה למילוי תפקידים.

יורם בונן: כל הסייגים האלה.

יורם בונן: יישמרו בסוד.

יורם בונן: נקודה.

רון אייפר: אנחנו למשל נתנו דוגמה שאנחנו משתמשים בתחזיות - - -

מיכאל ביטון: אולי במקום "אלא" נוסיף "ולא יעשה בו כל שימוש למעט לשם מילוי".

מיכאל ביטון: אם אומרים "אלא", זה כאילו תוספת של עוד אפשרויות.

מיכאל ביטון: "למעט לשם מילוי תפקיד הרשות".

משה גראזי: מקובל.

יורם בונן: זאת אומרת, להחליף את המילה "אלא" ב"למעט".

מיכאל ביטון: כן.

מיכאל ביטון: למעט.

משה גראזי: מבחינתנו זה אפשרי.

יורם בונן: אפשר בסוף לומר "ובלבד שזה לא יפורסם"?

מיכאל ביטון: לא.

מיכאל ביטון: אי אפשר.

דן הכהן: אבל נקודה אחרי תפקידי הרשות.

מיכאל ביטון: "למעט", במקום "אלא".

מיכאל ביטון: להקריא בבקשה את תקנה 8.

נטעלי כהן: "המנהל, מי מטעמו או כל אדם שהגיע אליו מידע לפי תקנות אלה, לא יגלה אותו לאחר ולא יעשה בו כל שימוש, למעט לשם מילוי תפקידי הרשות לפי חוק זה והתקנות מכוחו, לקידום מטרותיו של חוק זה, או ולפי צו בית משפט".

מיכאל ביטון: תודה.

רויטל סויד: מה זה לקידום מטרותיו של חוק זה?

מיכאל ביטון: זה כבר היה.

מיכאל ביטון: מי בעד אישור תקנה 8?

מיכאל ביטון: אושר

מיכאל ביטון: תקנה 8 אושרה.

מיכאל ביטון: אני בעד.

מיכאל ביטון: פה אחד.

מיכאל ביטון: נא להקריא את סעיף 9.

מיכאל ביטון: אני מצביע על בקשה לדיון מחדש.

מיכאל ביטון: מי בעד?

מיכאל ביטון: אושר

מיכאל ביטון: פה אחד אושרה הבקשה לדיון מחדש.

נטעלי כהן: סעיף 9 – תחילה

נטעלי כהן: מבלי לגרוע מהוראת תקנת משנה (א) -

נטעלי כהן: הדיווח החצי שנתי הראשון לפי תקנה 2א יוגש לגבי הרבעון השני והשלישי של שנת 2022.

נטעלי כהן: לפי תקנה 3(א)(2) ו-3(ב)(2) יוגש לגבי שנת 2021.

נטעלי כהן: התחזית לפי תקנה 3(ב)(1) יוגש לגבי שנת 2022 ועד תום התחייבויות המוכר והמשווק.

טל פוקס: לגבי (ב), תחזית לפי תקנה 3(א)(3), יוגש לגבי.

טל פוקס: תצייני את השנים.

נטעלי כהן: 1 במאי 2022 שלפני מועד הדיווח עד 30 באפריל 2023 שלאחר מועד הדיווח.

טל פוקס: לאיזה שנה?

נטעלי כהן: ממאי השנה ועד אפריל שנה הבאה.

יורם בונן: כבוד היושב ראש, אני רוצה להגיד לפרוטוקול שאני מזועזע מההתנהלות שהייתה סביב נושא הסודיות.

יורם בונן: מצד אחד יש כאן דרישה שאנחנו, החברות שנמצאות באיגוד, ימסרו כל מידע אפשרי ומצד שני החברים כאן לא רוצים לקחת אחריות אם המידע הזה יוצא החוצה.

מיכאל ביטון: זה לא מדויק.

יורם בונן: זאת התחושה שלי.

מיכאל ביטון: אני מסכים איתך שהנוסח לא מפורט אבל כנראה בחקיקה הישראלית הכללית יש לקונה של נוסח קבוע של סודיות מידע.

מיכאל ביטון: המילה "אלא לשם" יכולה להרחיב.

מיכאל ביטון: אנחנו כתבנו "מעט" וזה מחזיר אותו רק לתפקידו בחוק.

רויטל סויד: לצערנו התיקון לא משנה את הנושא הזה של הסודיות.

נטע שפירא: הסעיף בחוק הנפט שמדבר על סודיות מדבר על פרטים שמנהל מינהל הנפט יכול להעביר לחברה.

צחי בר ציון: לא.

צחי בר ציון: זה הסעיף הלא נכון.

מיכאל ביטון: אני ממליץ לכם לשנות את סעיפי הסודיות בכל החקיקה או למצוא דבר אחד שחל על כולם.

צחי בר ציון: כשמישהו מבקש ממני לשמור על מידע, אין לי בעיה לחתום על כל דבר אם אין בכוונתי לבוא ולעשות אתו משהו אחר.

רויטל סויד: אולי היושב ראש יבהיר למה הוא מצפה בשמירת סודיות.

מיכאל ביטון: יש גם איזה נוהג ועולם תוכן שקיים.

מיכאל ביטון: עד היום החבר'ה האלה כן קיבלו מכם דוחות ועד היום כנראה זה התנהג בסודיות.

מיכאל ביטון: המושג סודיות לא עוגן בחקיקה וגם כאן דווח, וזה גם ייבדק, גם בחוקים לא פחות חזקים של פיקוח על פעילות כלכלית כמו רשות התחרות.

דן הכהן: אדוני, זה לא מדויק.

דן הכהן: המידע שנמסר, אולי הוא מכוח המתווה והיו שם הוראות מאוד ברורות מה מותר לעשות שימוש במידע הזה.

מיכאל ביטון: לא מה מותר אלא מה חובת הסודיות.

דן הכהן: היה כתוב שם במתווה.

מיכאל ביטון: בסדר, גם כאן כתוב מה מותר לעשות עם המידע אבל חובת הסודיות, אתם רוצים שהיא תהיה בהירה ואני רואה כאן שיש לקונה בחקיקה מבחינת נוסח אחד שאפשר להחיל אותו בכל מצב בו אתה דורש מידע סודי מגופים עסקיים.

מיכאל ביטון: משרד המשפטים, תביאו נוסח.

רויטל סויד: אולי היושב ראש יוכל להבהיר את שתי הנקודות, גם לגבי הסודיות, איך בדיוק הוא מתכוון, וגם את העובדה שבדיווח הראשון יהיה היעדר פליליות, דבר שלטעמי צריך להיות מעוגן.

מיכאל ביטון: אני חושב שמוסכם – הם לא יכולים לכתוב את זה – שלא תופעל סנקציה פלילית בדיווח הראשון והוא יהווה מעין ניסוי כלים של המערכת.

מיכאל ביטון: זה לא ייכתב אבל אני אגיד את זה בפרוטוקול וזה מספיק תקף.

מיכאל ביטון: הם יצטרכו אותי שוב מתי שהוא.

מיכאל ביטון: הכול בסדר.

רויטל סויד: אם אדוני היושב ראש יכול להבהיר שאדוני היושב ראש דורש מהם שהם לא יגלו את המידע.

מיכאל ביטון: כן.

מיכאל ביטון: ודאי.

מיכאל ביטון: יותר מזה.

מיכאל ביטון: אני גם אבקש שיגיע לכאן סעיף סודיות חדש.

מיכאל ביטון: אל תדאגו.

מיכאל ביטון: מי בעד אישור סעיף 9?

מיכאל ביטון: אושר

מיכאל ביטון: אושר פה אחד.

מיכאל ביטון: עכשיו כמה דברים כלליים לחוק הזה.

מיכאל ביטון: אני הלכתי עם הראש של משרד האנרגיה ושרת האנרגיה שאני סומך עליה ומעריך אותה מאוד מאוד.

מיכאל ביטון: לכן הייתי קשוב לאמירות שלה ולבדיקות המקדימות שהיא עשתה בתהליך החקיקה הזה.

מיכאל ביטון: יחד עם זאת, לא נחה דעתי מהעובדה שנוסח החוק מתפרסם ב-2019 והתקנה מובאת ב-2022 ואין התדיינות או דיאלוג על הדבר הזה, מילא מול חברות עסקיות כי אין לדבר סוף ויכולות להיות מאות חברות עסקיות – במקרה הזה אלה לא מאות אלא זאת קבוצה לא גדולה – אבל יש כאן גוף יציג שגם אנחנו מכירים בו כגוף יציג קבוע במערכת, וזה התאחדות התעשיינים, תחתיו פועל איגוד חברות הגז וראוי היה למשרד האנרגיה, לפני פרסום התקנות, לומר שזה עומד לקרות עוד חודש, עוד שבועיים, דעו לכם, וזה הנוסח, נא התייחסותכם.

מיכאל ביטון: הפרו אקטיביות הזאת נראית לי הוגנות והתנהלות נכונה בגלל העיכוב והשיהוי של אותה שנה וחצי מיום פרסום הנוסח המקורי, כל שכן שהנוסח החדש השתנה והעמיסו עליו דברים אחרים.

מיכאל ביטון: לא נחה דעתי בהתנהלות.

מיכאל ביטון: אבל המשפטיזציה והאמירות של כל היועצים המשפטיים היו שזה בסדר.

מיכאל ביטון: שה-RIA בסדר, שההתנהלות בסדר, שהכול חוקי והכול תקף.

מיכאל ביטון: נתתי לזה תוקף אבל בעתיד, אם תבואו במצב כזה שאני אדע שגוף יציג לא ידע שפורסמו תקנות ולא תוכלו להוכיח שהוא קיבל מייל חודש קודם על הדבר הזה, אז אני לא ארוץ אתכם.

מיכאל ביטון: אני לא ארוץ אתכם על דבר שקיים שנים ושנים לא טופל ופתאום הדחיפות היא של שבוע וטיפלנו בזה בדחיפות של שבוע.

מיכאל ביטון: עשיתי את זה בגלל בקשה מפורשת של שרת האנרגיה.

מיכאל ביטון: לעתיד לבוא, אני מתריע בפניכם, לא תהיה התנהלות כזאת.

מיכאל ביטון: גם אם זה חוקי, יש גם הוגנות ויש דרך ושיטה.

מיכאל ביטון: הפעם קיבלתי את זה אבל בפעמים הבאות אני לא אקבל.

מיכאל ביטון: עוד אמירה כללית.

מיכאל ביטון: הממשלה לקחה על עצמה לפשט רגולציה ולהקל ברגולציה על חברות ואילו כאן אנחנו רואים תוספת רגולציה ותוספת דרישות.

מיכאל ביטון: זה צד אחד שמטריד אותי.

מיכאל ביטון: הצד היותר טוב הוא שרשות רגולטורית רוצה לעסוק גם בהיבטים של מחירים ואולי עידוד תחרות ויוקר המחיה, ואלה דברים שקרובים לליבנו ואנחנו רוצים לקדם אותם גם בוועדת הכלכלה וגם בממשלת ישראל.

מיכאל ביטון: אם זה סיפק לכם כלים לפעול בסוגיית יוקר המחיה והתחרות – הדבר הזה מבורך.

מיכאל ביטון: אבל התבונה להבחין בין שני הדברים.

מיכאל ביטון: קיבלתם היום סמכויות גדולות אבל תפעילו אותן בתבונה, במסורה, בהוגנות.

מיכאל ביטון: משק הגז חשוב, חשובה האפקטיביות, שוב שהגז יגיע לקצה – במאמר מוסגר הוא לא הגיע לקצה – כך שיש עבודה בסוגיה הזאת של הגז.

מיכאל ביטון: הבהרות לגבי החקיקה שעשינו.

מיכאל ביטון: משרד המשפטים בתוך שלושה חודשים יציג לוועדת הכלכלה נוסח תקנה לסודיות במקרים בהם רגולטורים מקבלים מידע עסקי מחברות.

מיכאל ביטון: יעשה מפה כוללנית של כל החקיקות היום ויביא לנו תקנה רק לגבי הסודיות הזאת בתוך שלושה חודשים ואז רק הסעיף הזה יחליף את סעיף 8 כאן ואחר כך תרוצו איתו בעוד מקומות.

מיכאל ביטון: כל אחד שמבקש מידע עסקי צריך להיות מחויב לסודיות.

מיכאל ביטון: איך זה מתבהר, איך זה מתנהל, מה הסנקציות ואיך זה מתחבר עם עובדי מדינה וכל ורסיה אחרת – אתם תביאו לי נוסח לסעיף 8 בתוך שלושה חודשים, נוסח שיחליף את סעיף 8 שכאן.

מיכאל ביטון: מאותו רגע הוא גם ישמש את הוועדה כל פעם שנדרוש לייצר סודיות כשאנחנו דורשים מידע רגיש מחברות.

מיכאל ביטון: לגבי ביצוע החוק.

מיכאל ביטון: אוכפים אותו ומבצעים.

מיכאל ביטון: מוסכם על הצדדים שהדיווח הראשון הוא פיילוט, הוא ניסיון, הוא ראשוני ולפנים משורת הדין ישאפו לכך שכולם יעברו את הבחינה בלי נכשלים ובלי פגיעה בחברות.

מיכאל ביטון: אני לא אומר בלי פלילי כי אז אני משנה את החוק אבל בלי פגיעה בחברות בדיווח הראשון.

מיכאל ביטון: מאותו רגע, מהדיווח השני, יופעלו הסנקציות הפליליות.

מיכאל ביטון: אני מאחל גם לחברות בהצלחה וגם לרשות הגז אני מאחל בהצלחה.

מיכאל ביטון: אני מקווה שתלבנו ביניכם את ההתנהלות ואת התקשורת הטובה.

מיכאל ביטון: בסוף אנחנו רוצים להביא גז לאזרחי ישראל במחיר הגון, ביעילות ובאפקטיביות ולדעת שהכול מתנהל לתועלת האזרחים ולשמירת משק הגז שהופך להיות דרמטי.

מיכאל ביטון: ראינו את המחיר של החשמל שמיוצר מפחם.

מיכאל ביטון: מדינת ישראל מזמן הייתה צריכה לעשות חשמל רק מגז ואחר כך לעבור לאנרגיות אלטרנטיביות.

מיכאל ביטון: עצם זה שכל החשמל בישראל לא מיוצר מגז, זה כשל כי יש לנו גז ופספסנו.

מיכאל ביטון: אם כן, חברים, יש לכם עבודה.

מיכאל ביטון: תודה רבה.